Zeleni bioskop - Slobodna Zona\nProjekat Filmskog festivala Slobodna zona Zeleni bioskop predstavlja projekcije dokumentarnih i igranih filmova koji tematski u fokusu imaju ekologiju i zaštitu životne sredine. Filmski program biće prezentovan publici u okviru bioskopa na otvorenom (open air cinema) na trgovima i u parkovima odabranih projektnih gradova.\nCilj projekta je da doprinese podizanju nivoa ekološke svesti kod građana o zaštiti životne sredine i da ih podstakne na kritičko promišljanje kako se odnose prema sredini u kojoj žive. Takođe, projekat želi da doprinese decentralizaciji kulture kroz popularizaciju filmskog stvaralaštva i za cilj ima da obogati kulturni život odbranih projektnih gradova.\nGradovi koje će posetiti Zeleni bioskop u toku jula i avgusta 2022. godine su:\n28 – 29. jul – Novosadski Štrand\nU svakom od navedenih gradova, u toku petka i subote u 21h biće prikazan po jedan film.\nProjekcije će biti besplatne za publiku koja će imati priliku da uživa u najnovijim ostvarenjima u oblasti igranog i dokumentarnog filma i informiše se u vezi sa aktuelnim ekološkim temama.\nZeleni bioskop ima cilj da trgove projektnih gradova pretvoriti u vibratna mesta proslavljajući godinu u kojoj Novi Sad i Zona 21 predstavljaju epicentar evropskog kulturnog života.\nPeter Voleben, autor bestselera Tajni život drveća, putuje sa jednog kontinenta na drugi da bi otkrio i opisao tajni svet šuma.


Čomić: Nacrt zakona o istopolnim zajednicama šalje se ministarstvima - Svetionik.com\nRadio Slobodna Evropa #4073\n1478 mesto 0\n4073 Čomić: Nacrt zakona o istopolnim zajednicama šalje se ministarstvima\nRadio Slobodna Evropa · 31.03.2021 10:47\nPrijedlozi Nacrta zakona o rodnoj ravnopravnosti, o zabrani diskriminacije i o zakona o istopolnim zajednicama ove sedmice će biti poslani drugim ministarstvima, izjavila je to ministarka Srbije za ljudska i manjinska prava i društveni dijalog Gordana Čomić. Ona je za list "Danas" kazala da će nacrti tih zakona, nakon javne rasprave o kojoj odlučuje nadležni Odbor Vlade Srbije, biti upućeni Vladi kako bi se utvrdili predlozi zakona. Potom bi te predloge trebalo dostaviti Skupštini Srbije koja će odlučiti kada će ih staviti na dnevni red. Ministarstvo za ljudska i manjinska prava i društveni dijalog objavilo je Nacrt zakona o istopolnim zajednicama, a javna rasprava o ovom zakonu završena je 23. marta. Prema proceduri, nacrt zakona treba dalje da usvoji Vlada, a potom Skupština Srbije. Nacrtom ovog zakona predviđa se da osobe istog pola mogu da registruju zajednicu porodičnog života i da na osnovu toga imaju pravo da, kao i supružnici u heteroseksualnom braku, između ostalog, posećuju partnera u bolnici ili zatvoru, nasleđuju imovinu partnera, a imaju obavezu izdržavanja partnera i deteta partnera. Ministarka za ljudska i manjinska prava i društveni dijalog Gordana Čomić izjavila je 22. marta za televiziju N1 da se ovaj nacrt zakona tiče ljudskih prava, a da „ovim zakonom nije regulisan brak i nema regulisanja usvajanja dece“. Govoreći o negativnim reakcijama dela javnosti o najavi zakona o istopolnim zajednicama, Čomić je istakla da poziv na dijalog svim zagovornicima i protivnicima ideje tog zakona ostaje otvoren. "I zahtev bilo koga zainteresovanog može biti upućen bilo kada, s navodima o sadržaju agende, imenima učesnika i predlogu vremena održavanja. Dijalog se odvija po usvojenom komunikološkim pravilima, uz moderatora i prisustvo medija", dodala je Čomić. I na sajtu Ministarstva za ljudska i manjinska prava i društveni dijalog objavljen je poziv potpisnicima apela protiv zakona na društveni dijalog, odnosno, debatu o ovom zakonu. Nedavno je objavljen „Apel 212 srpskih intelektualaca“, kojim 212 građana Srbije, između ostalog, poziva da se zakon o istopolnim zajednicama ne usvoji, jer za takvim zakonom nema potrebe. „Prava istopolnih osoba mogu se rešavati izmenom nekoliko postojećih zakona i nema nikakve potrebe za donošenjem posebnog zakona“, piše u „Apelu 212 srpskih intelektualaca“. Potpisnici apela suprotstavljaju se i izmenama Zakona o zabrani diskriminacije i donošenju Zakona o rodnoj ravnopravnosti. Boško Obradović, lider desno orijentisanog opozicionog pokreta „Dveri“, jedan je od potpisnika ovog apela. „Ovim (zakonom) se ulazi u redefinisanje braka i porodice kako je Ustav to definisao. Ovim nacrtom jasno se koriste razni elementi porodičnog zakonodavstva i na ovaj način, preko ovog zakona, legalizuju homoseksualni brakovi“, rekao je prošle nedelje Obradović za RSE. O ovom zakonu oglasila se 25. marta i Srpska pravoslavna crkva (SPC) navodeći u saopštenju da je predloženi nacrt zakona neprihvatljiv. „Nedopustivo je istopolne zajednice zakonski izjednačavati sa brakom i porodicom, kako je navedeno u tekstu Nacrta zakona, jer se tako diskriminiše bračna zajednica“, piše u saopštenju SPC. U odgovoru protivnicima, onlajn podršku Zakonu o istopolnim zajednicama potpisalo je više od 1600 građana, među njima je i više javnih ličnosti. „Zakon treba da omogući da ove (LGBTI+) osobe imaju jednako pravo da vole i budu voljene, da grade zajednički život sa voljenom osobom, da nasleđuju imovinu svojih partnera i partnerki i da uživaju sva ona prava i odgovornosti koje heteroseksualne osobe uživaju bez dovođenja u pitanje“, navodi se u tekstu podrške zakonu. Zakon kojim se prepoznaju zajednice osoba istog pola donele su Hrvatska i Crna Gora, a donošenje zakona i u ovim državama pratili su otpori desno orijentisanih organizacija.


Android 11 obećava stabilnost | PC Press\nAndroid 11 obećava stabilnost\n13. juli 2020. 12. juli 2020. Nemanja Momčilović\nPre par dana objavljeno je drugo izdanje javne beta verzije operativnog sistema Android 11, poslednje probne verzije sistema koji bi zvanično trebalo da bude objavljen u trećem kvartalu ove godine.\nGoogle je poslednjim ažuriranjem uspeo da postigne novu prekretnicu, a to je stabilnost ove platforme. Ovo se objašnjava stabilnošću iz perspektive programera aplikacija, ali i da operativni sistem neće mnogo da se menja od ovog trenutka do konačnog izdanja. Google nije za sada najavio nijednu novu korisničku funkciju.\nStabilnost važna za programere aplikacija\nGoogle je objavio da je dostigao fazu stabilnosti svog novog operativnog sistema Android 11, i da sada programeri ne treba da brinu da li će platforma promeniti izgled pre konačnog puštanja u rad. Prema Google-ovim zvaničnim podacima vezanim za Android 11, kompanija planira da u sledećem mesecu izbaci poslednju javnu beta verziju, koja će biti kandidat za zvanično puštanje. Prema dosadašnjim informacijama koje imamo, Android će stići konačno oko 8. septembra.\nNajnovija beta verzija može da se preuzme, a korisnici koji poseduju Pixel 2, 3, 3A i 4 mogu preuzeti već danas najnoviji Android OS. Za druge brendove i uređaje beta verzija još uvek nije dostupna, a pitanje je i da li će uopšte stići. Svima koji ne poseduju pomenute telefone ostaje da sačekaju zvanične datume i probaju najnoviji operativni sistem za pametne telefone.\nTagovi: android 11\n← Olija: Magični harpun u 2D formatu\nApple obećava Thunderbolt podršku za ARM →


Plasmanu Juventusa u četvrtfinale Lige šampiona najviše se obradovali Rusi - Sportskacentrala.com\nPlasmanu Juventusa u četvrtfinale Lige šampiona najviše se obradovali Rusi15.03.2017 08:51hUkupnoj pobedi Juventusa u dvomeču protiv Portoa najviše su se obradovali ljubitelji fudbala u Rusiji. Rusija će od naredne sezone imati potencijalna tri kluba u grupnoj fazi Lige šampiona, prvak i vicešampion će biti sigurni učesnici dok će trećeplasirani tim na tabeli igrati u trećem kolu kvalifikacija za najelitnije klupsko evropsko takmičenje. Pored toga, Rusija će imati tri kluba i u Ligi Evrope, a sve zahvaljujući boljem koeficijentu od Portugalije.\nUkupni koeficijent Rusije iznosi 50.532, dok je Portugalija ostala na 49.332 i bez klubova u Evropi koji bi mogli da ga poprave.\nSa druge strane ruski klubovi još nisu rekli svoju poslednju reč u evropskim takmičenjima ove sezone, pošto Krasnodar i Rostov treba da odigraju revanš utakmice protiv Selte odnosno Mančester Junajteda.


Skinuta oznaka tajnosti: Ultimatum SRJ prije bombardovanja; "Moramo konsultovati Rusiju" - Glas Srpske\nSrna 13.10.2020 18:30\nBeograd - Sa dokumenata iz predsjedničke biblioteke Bila Klintona skinuta oznaka poverljivosti. Otkriveno da je šest mjeseci prije bombardovanja SRJ bila spremna ucijena.\nKako prenose Novosti, šest mjeseci pred početak bombardovanja Srbije, 24. septembra 1998. godine, Samjuel Berger, tadašnji američki savjetnik za nacionalnu bezbjednost, obavijestio je predsjednika SAD Bila Klintona o pripremama za ultimatum Srbiji.\nKako pokazuju dokumenti sa kojih je skinuta oznaka tajnosti za "zaustavljanje humanitarne katastrofe na Kosovu i pripremu političkog riješenja", predlagao je "kredibilnu prijetnju vojnom akcijom NATO".\n"To podrazumijeva pritisak na NATO da izda ultimatum sa zahtjevom Miloševiću da preduzme konkretne korake za rješavanje humanitarne i političke krize, ili će se suočiti sa vojnim odgovorom. Kako bi ultimatum bio kredibilan, mi i naši saveznici treba da budemo spremni da izvedemo ograničene raketne napade, ako Milošević ne pristane da se povinuje. Ukoliko istraje, treba da budemo spremni da izvedemo šire vazdušne napade kako bismo spriječili njegovu sposobnost da izvodi vojne i bezbjednosne operacije na Kosovu", preporučuje Berger.\nAmerički spoljnopolitičkim tim, kaže Berger, saglasan je da oslanjanje samo na humanitarne akcije i diplomatske pregovore nema perspektivu za uspjeh. Tvrdi da proces pregovora ambasadora Hila sa Miloševićem i kosovskim Albancima neće dati prihvatljiv sporazum sve dok se nasilje nastavlja, "brutalnim akcijama srpskih bezbjednosnih snaga u kombinaciji sa povremenim napadima OVK".\nRezolucija Saveta bezbjednosti UN, usvojena sa 14 prema nula, uz uzdržanost Kine, i NATO odluka da počne sakupljanje snaga značajni su koraci u našim političkim i vojnim pripremama za izdavanje ultimatuma, dok istovremeno šalju snažne signale Miloševiću. Rezolucija UN pomaže u stvaranju političke baze za upotrebu sile za mnoge naše saveznike, ali ona eksplicitno ne dozvoljava upotrebu sile - priznaje on.\nStoga Berger upozorava Klintona da ovaj pristup ima svoju cijenu i rizike, kako političke, tako i vojne. Dokument pokazuje da je vrh SAD bio svjestan brojnih prepreka u Americi, među saveznicima, kao i svijetu, za izvođenje ovog plana.\n"Osvajanje podrške saveznika zahtjevaće veliki napor, posebno sa Rusijom koja se snažno suprotstavlja upotrebi sile. Mnogi saveznici će željeti da pokušaju sa drugom rezolucijom UN koja autorizuje upotrebu sile prije nego što NATO izda ultimatum", bio je svijestan Berger.\nIpak, dodaje da je nova rezolucija manji problem od odluke nekih saveznika da odustanu od učešća u operaciji. Svijestan je, kaže, i da je problematično održavanje konsenzusa, posebno ako se Milošević djelimično saglasi sa uslovima ultimatuma.\n"Moraćemo da se detaljno konsultujemo sa Rusijom bilateralno, kao i kroz NATO, kako bismo ograničili štetu po naše odnose", ističe Berger.


BiH nije jedina zemlja u Evropi u kojoj je dozvoljeno skijanje - Istinomjer\nBiH nije jedina zemlja u Evropi u kojoj je dozvoljeno skijanje\nOdgovarajući na brojna pitanja poslanika Zastupničkog doma Parlamenta Federacije BiH o mjerama koje se provode u cilju sprečavanja pandemije Covid-19 i ublažavanju njenih posljedica, pomoćnik ministra zdravstva FBiH Goran Čerkez je ustvrdio da je BiH jedina zemlja u kojoj je dozvoljeno skijanje.\nFotografija: Vlada FBiH\nJedina smo bila zemlja u Evropi koja je pustila radi turizma i ekonomije skijanje, jer smo znali šta radimo i zašto neće biti zaraze.\nGoran Čerkez, 26. 1. 2021.\nTragom ove tvrdnje, Istinomjer je provjerio da li postoje skijališta koja su otvorena u Evropi.\nU susjednoj Srbiji, između ostalih, otvorena su dva najpoznatija skijališta – Kopaonik i Zlatibor. Sezona na Kopaoniku počela je u decembru 2020. godine, a prema informacijama sa stranice Info Kop, radno vrijeme ski-centra u januaru je i produženo.\nKao i svake godine, u poslednjoj nedelji januara, Ski centar Kopaonik menja režim rada, te će skijalište raditi pola sata duže. Od sutra, 23. januara, novo radno vreme ski centra je od 9 do 16:30h, dok noćne staze rade svakog dana od 18 do 22 časa. Posetiocima Kopaonika na usluzi su i adrenalinski sadržaji. Bob na šinama radi od 9 do 22 časa. Dečiji grad i dečije motorne sanke rade od 10 do 22 časa.\nInfoKop, 22. 1. 2021.\nSezona na skijalištu Zlatibor počela je u januaru 2021. godine, a prema posljednjim informacijama sa internet-stranice Turističke organizacije Zlatibor, popunjenost smještajnih kapaciteta na ovoj planini bila je preko 95%.\nNedostatak organizovanih prazničnih proslava i neizvesna epidemiološka situacija, koja nas prati i početkom 2021. godine, nisu osujetili planove velikog broja gostiju da zimski odmor provedu na „zlatnoj planini”. Snega, sunca i čistog vazduha ima u izobilju. Novi izgled Kraljevog trga, jezera i otvaranje najduže panoramske gondole na svetu učinili su da ova zimska sezona već polovinom januara obori prošlogodišnje rekorde u posećenosti.\nTuristička organizacija Zlatibor, 23. 1. 2021.\nNa Zlatiboru je 14. januara ove godine svečano otvorena i nova gondola dužine devet kilometara, koja povezuje centar Zlatibora sa vrhom Tornik.\nOsim u Srbiji, skijališta su otvorena i u Rumuniji. Portal Romania Insider u svom tekstu od 15. januara 2021. godine donosi pregled brojnih otvorenih skijališta u ovoj zemlji, a samo neka od njih su Sinaia, Busteni, Azuga, Predeal i brojna druga. Kako se navodi u tekstu, u planinskom odmaralištu Sinaia uvedeno je nekoliko mjera za sprečavanje širenja novog koronavirusa. Nošenje maski obavezno je u redovima za čekanje i prilikom korištenja sredstava transporta, a posjetitelji su obavezni da poštivaju socijalnu distancu.\nU Bugarskoj, u skijalištu Bansko, sezona je počela 17. decembra 2020. godine, a na internet-stranici ovog skijališta objavljeno je i uputstvo Ministarstva zdravlja ove zemlje za sprovođenje anti-epidemijskih mjera u svim skijalištima u sezoni 2020/2021.\nSkijanje se odvija i u Švedskoj u kojoj su u funkciji brojne skijaške staze. Za lokalno stanovništvo skijanje je dozvoljeno i u Švicarskoj i nekim austrijskim skijalištima, a listu skijališta koja su trenutno otvorena u Evropi, sa uputstvima o mjerama koje su na snazi, pronašli smo i na web stranici Snow online koja skijališta prikazuje i na interaktivnoj mapi.\nIzvor: Snow online\nIz samo nekoliko primjera jasno je da ipak postoje skijališta u Evropi i regionu u kojima se skijanje odvija i u uslovima pandemije Covid-19, pa će Istinomjer tvrdnju Gorana Čerkeza, da je BiH jedina zemlja u Evropi koja je dozvolila skijanje, ocijeniti kao neistinitu.\nŠta je “starije” – naredba ili preporuka: Slučaj (ne)nošenja maski kod djece od šest do deset godina


ŠAH - MOZGALICE - ENIGMATIKA - KVIZOVI: Svibanjska dešavanja\nNisam ništa objavio na blogu dve nedelje, iz čega nije teško zaključiti da sam prethodnih dana bio prilično zauzet i umoran. A kad čovek uđe u nekakav ritam i svakodnevnu rutinu, vreme brzo leti - sad je maj, a imam utisak kao da je nedavno bila Nova godina?!\nOno što jeste dobro, napravio sam neke sjajne radove u kojima će moći uživati čitaoci "Kviskoteke", a videću da nešto od toga prezentujem i na ovim stranicama. Imam i jednu obavezu koju sam preuzeo na sebe, da isporučim nagrade s raznih takmičenja, pa ću narednih dana krenuti da to raščistim. Molim za malo strpljenja, jer to bih već davno sredio da sam došao na nekoliko dana u Novi Sad, ali od marta 2020. nisam bio u Srbiji.\nMislim da će Sreten Perić uskoro objaviti rebusnu temu za treće kolo Otvorenog prvenstva Srbije u enigmatici, pa dok čekamo rezultate u sastavljanju skandinavke i anagrama imaćemo čime da se zanimamo. Bez obzira da li ste učestvovali u prva dva kola, pozivam da sastavite nešto zanimljivo i time doprinesete kvalitetu i masovnosti ovog takmičenja.\nNa slici: pauza za kafu kod zidića, ispred kuće u kojoj stanujem. Ovo sam se uslikao 15. aprila, a hladno vreme je trajalo do kraja meseca, tek sad mogu da odložim kaput u ormar.


BTC $36.472 -0,65%\nETH $2.390 -2,75%\nBNB $381 +2,58%\nSOL $88 -3,15%\nBelgijske vlasti su pokrenule internet stranicu kako bi podigli svest o rizicima vezanim za investicije u kripto, objavljeno je u saopštenju za javnost federalnog organa FPS 5. juna.\nFPS je registrovao nagli skok interesovanja javnosti vezan za kripto investiranje, što će dovesti do toga da “veliki broj ljudi bude prevaren”. Na osnovu saopštenja, belgijski investitori su prošle godine prijavili gubitak od 2,2 miliona evra zbog kripto prevara. FPS je rekao da je ovo samo “vrh ledenog brega” jer je prijavljeno samo 4% slučajeva. Po njihovoj proceni, investitori u Belgiji su izgubili oko 150 miliona dolara prošle godine.\nVeb stranica “To Good to Be True” FPS-a i FSMA-a upozorava javnost o rizicima kripto investiranja, naglašavajući da kriminalci često “obećavaju velike profite” i “često izgledaju pouzdano”. Sajt podstiče potencijalne kripto investitore da pažljivo provere detalje projekata pre nego što investiraju, kao i da budu “oprezni prilikom plaćanja na mreži putem kriptovaluta”.\nNa sajtu se nalazi portal sa kojim korisnici mogu prijaviti slučajeve skrivenih kompanija, pored skenera koji prikazuje stranice za prijave prevara.\nNa sajtu se dodaje da “odsustvo upozorenja o kompaniji” nakon provere ne znači da kripto projekat ima “važeću licencu” i da je potrebno dalje razmatranje. Na sajtu se kaže da će kompanije ponekad promeniti svoje ime kako bi izbegle pojavljivanje na spiskovima lažnih ili skrivenih projekata.\nProšlog meseca, kancelarija za obrazovanje i zastupanje investitora u Komisiji za hartije od vrednosti i menjačke poslove SAD je pokrenula lažan ICO kako bi povećala svest o tipičnim znakovima koji upozoravaju da je odeđeni ICO prevara i promovisali edukaciju investitora. Veb stranica “HowieCoins” je uključivala notorne detalje ICO prevara, uključujući nejasno i netačno pismo o namerama (whitepaper), garantovane profite i slične dodatke.


NEKOME JE I TO USPELO: Evo kako je Srbin nasamario banku i kredit od 5000 evra platio samo 4000! : Nadlanu.com\nNEKOME JE I TO USPELO: Evo kako je Srbin nasamario banku i kredit od 5000 evra platio samo 4000!\nObjavljeno 2. feb 2015. / 19:28:59\nEvo ispovesti jednog sugrađanina kome je to pošlo za rukom.\nDavanjem kredita sa deviznom klauzulom banke su na našem tržištu imale ekstraprofit. Prodajući klijentima novac kao robu, zarada banaka svuda u svetu trebalo bi da je iskazana u kamatama. Kod nas dodatnu i to veliku zaradu banke stiču na kursnim razlikama. Sve to zavijeno u lepu i pomalo nerazumljivu formu, sa raznim liborima, euriborima, nominalnim, eskontnim i interkalarnim kamatama, pa troškovima održavanja kredita, tekućeg računa, provizijama na odobravanje i naknadama za uverenja iz kreditnog biroa i kupovinu menica...


Laži plaćene novcem građana/ki RS | Tacno.net\nLaži plaćene novcem građana/ki RS\nAutor 👤tačno.net 28.1.2017. u 12:56\nGheorghe Hagi u zmajevom gnezdu (jedan nogometni flasback)\nIV Internacionalno takmičenje iz klasičnog baleta Balance 2019. u Sarajevu\nŠta bi se desilo da privrednici bojkotuju plaćanje PDV-a samo dva mjeseca? 30.000 privrednika traži olakšice i izmjene Zakona o PDV-u\nU Sarajevu protesti zbog predloženog zakona o radu\nMilorad Dodik je od 2006. do 2015. godine uložio skoro 17 miliona dolara u lobiranje u Sjedinjenim američkim državama. Investicije koje su u istom periodu došle iz SAD, kreću se tek oko trećine tog iznosa. Ništa bolji uspjeh Dodik nije postigao ni u kupovini političkog uticaja u SAD, što je najbolje pokazala farsa sa lažnim pozivima na inauguraciju Donalda Trumpa, koju je osmislio šef Kancelarije RS za saradnju, trgovinu i investicije u Washingtonu, Obrad Kesić.\nU proteklih mjesec dana, nizali su se gafovi predsjednika i premijerke RS u pokušajima da uvjere javnost da imaju posebne veze sa Trumpovom administracijom, potpuno udaljeni od realnosti u kojoj se Milorad Dodik zvanično našao na “crnoj listi” američke vlade. Priču o značaju koji je SNSD-ova vlast navodno dobila smjenom vlasti u SAD-u, lansirao je Obrad Kesić, koji od 2013. godine vodi Kancelariju Republike Srpske za saradnju, trgovinu i investicije u Washingtonu (koja se, po pravilu, pogrešno naziva “Predstavništvom Republike Srpske”).\nKesićeva ideja o Dodikovom odlasku na inauguraciju Donalda Trumpa vjerovatno je nastala kao pokušaj da se u domaćoj javnosti amortizuju vrlo oštre kritike koje su došle od SAD i OHR-a nakon Dodikovog organizovanja referenduma o Danu RS. Samo par dana nakon Trumpove pobjede na predsjedničkim izborima, Kesić je požurio da najavi promjenu američke politike prema BiH i RS, te objavio navodne dogovore njegovog “predstavništva” o dovođenju delegacije RS na ceremoniju inauguracije, a sve u kontekstu ničim potvrđenih tvrdnji kako bi Trump mogao “ugasiti OHR”:\nNa pitanje da li će u Washington DC otputovati Milorad Dodik, Kesić je neodređeno odgovorio:\n“Još nije definisano ko bi išao, ali govori se o visokoj delegaciji iz RS. Cilj Predstavništva je da RS bude prisutna na inauguraciji novog američkog predsednika.” (12.11.2016.)\nKao dugogodišnji lobista, politički analitičar, a i član američke Demokratske partije (koji je, po sopstvenim riječima, podržavao kandidaturu Bernie Sandersa), Kesić je svakako znao da ovakvim izjavama obmanjuje javnost, jer se na zvanične ceremonije inauguracije američkih predsjednika ne pozivaju nikakve strane delegacije, već samo ambasadori koji predstavljaju strane države u SAD.\nDodik i Kesić su, svejedno, započeli predstavu o učešću predstavnika RS na inauguraciji, koja je raskrinkana na samom početku – čemu je, ko zna zbog čega, pomogao i sam Dodik, kada je poziv na inauguracijski bal u organizaciji nekoliko američkih desničarskih organizacija predstavio kao zvanični poziv na inauguraciju. Odmah potom, oglasio se Kesić da još jednom, iz pozicije “američkog insajdera”, ponudi potpune izmišljotine u pokušaju da Dodika prikaže daleko značajnijom političkom figurom nego što jeste:\n“Planirano je da Dodik prisustvuje na nekoliko događaja od 17. do 20. januara. Na samoj zakletvi u velikoj meri su prisutni ambasadori svih zemalja. Ali, iz Trampove kampanje i organizacije postoji odluka da se pozovu i neki ljudi iz međunarodne zajednice s kojima žele da izgrade bolje odnose. Koliko znam, pozvano je do 20 stranih funkcionera, među kojima i predsednik Dodik, kao i Najdžel Faraž iz Londona.” (28.12.2016.)\nDogađaji koji su uslijedili dobro su poznati. Sredinom januara, protiv Dodika su uvedene sankcije američkog Ministarstva trezora, nakon čega su pokrenute sve moguće “poluge” kako bi se stvorio utisak da se radi o minornom problemu, nastalom zbog lične osvete američke ambasadorke u BiH. U tom kontekstu, dodatno su pojačani napori da se dokaže navodni Dodikov i Kesićev uticaj u krugovima bliskim novom predsjedniku SAD, te su u SAD, umjesto Dodika, otputovale njegova supruga i Željka Cvijanović. U cijelu farsu direktno se uključila Vlada RS, izdajući saopštenje o tome da Cvijanović službeno boravi u Washingtonu, gdje će ostvariti kontakte “sa predstavnicima nove američke administracije i drugim uglednim zvanicama” (20.01.2017.). I ova dezinformacija brzo je opovrgnuta, te su Kesić i Cvijanović na dan inauguracije bombardovali medijski prostor bizarnim “dokazima” svojih navodnih diplomatskih uspjeha. Jedan od najbizarnijih bila je mutna fotografija Obrada Kesića i tjemena Reincea Priebusa (predsjedavajući Republikanske partije i šef Trumpovog kabineta), “uhvaćena” na prijemu u organizaciji “Grčke inicijative” 19.01.2017.\nKesić je, uz pomoć RTRS-a, svoje prisustvo na ovom prijemu predstavio kao “obavljanje razgovora sa američkim zvaničnicima”. Željka Cvijanović je, takođe, izjavila da je “Predstavništvo Republike Srpske u Vašingtonu već imalo razgovore sa visokim zvaničnicima, koji će biti nastavljeni nakon inauguracije na svečanosti kojoj će lično prisustvovati” (20.01.2017.), a ova anti-vijest je u regionalnim tabloidima zatim narasla i do tvrdnji da se Kesić sastao “sa Trampovim šefom kabineta”.\nKesić i Priebus\nCvijanović je i sama poslala par bezmalo komičnih fotografija svojih navodnih diplomatskih aktivnosti u DC-u, od kojih je najviše pažnje privukao njen turistički “selfie” sa Snježanom Dodik, kojim je nedvosmisleno dokumentovano da su boravile u zoni za posjetioce, a ne među zvaničnim gostima kako je to, dan ranije, najavio Obrad Kesić:\n“Mi ne možemo detaljno da govorimo, zbog bezbednih mera, gde će predsednica da bude za vreme zakletve, ali mogu da kažem da je to na zvanični poziv komiteta koji organizuje vršenje zakletve i celu ceremoniju i naći će se u okruženju sa visokim funkcionerima. Mi imamo već informacije da su tu predstavnici raznih zemalja koji će da budu u neposrednoj blizini, od Kolumbije, Albanije gde je predsednik Skupštine primio takav poziv, do… niz drugih zemalja koje takođe imaju delegacije. Tu je takođe i ministar odbrane Grčke, šef kabineta Grčke, Predsednik Grčke i mnogo drugih visokih funkcionera raznih zemalja. To je u tom delu rezervisano, ponavljam, za članove Kongresa, sadašnjeg i bivšeg i, takođe, visoke funkcionere strane, kao i domaće.”(20.01.2017.).\nPrateći tekst obiluje tvrdnjama o susretima i kontaktima premijerke sa ljudima koji “sada zauzimaju veoma važne pozicije u novoj američkoj administraciji” (20.01.2017.), no jedina osoba koja se zaista vidi na slici ostala je neimenovana. U pitanju je Kesićeva savjetnica Drina Vlastović-Rajić, uposlenica Kancelarije RS za saradnju, trgovinu i investicije, čije je ime vjerovatno izostavljeno kako bi se ostavila mogućnost da je domaća publika doživi kao predstavnicu “nove administracije”, u nedostatku premijerkinih stvarnih kontakata sa istom. Nakon povratka, upitana sa kim se sastala u Washingtonu (o državnom trošku), Cvijanović je dala jednako nebulozan odgovor: “Naredne sedmice dogodiće se neke važne stvari, pa ne mogu reći s kim sam razgovarala.” (25.01.2017.)\nOvim je, reklo bi se, napravljen pun krug besmisla Kesićeve promašene PR kampanje, započete obećanjem da će dovesti delegaciju RS na inauguraciju predsjednika SAD, a završene slikanjem premijerke sa uposlenicom svoje sopstvene Vlade (koja sa Kesićem sarađuje već dvadesetak godina, počevši od lobiranja za nekadašnji ICN (farmaceutska kompanija bivšeg kratkotrajnog premijera SR Jugoslavije, Milana Panića). Cijela priča možda bi bila smiješna, da nije skupo koštala građane/ke Republike Srpske, koji su za nju platili mnogo više od premijerkine avionske karte i smještaja.\nOtkako je njegova partija na vlasti u Republici Srpskoj, Dodik je za lobiranje u SAD-u isplatio preko 17 miliona dolara, od čega 11 miliona samo jednoj firmi. Prema srednjim godišnjim vrijednostima kursa dolara/KM, Dodikovi lobistički poduhvati koštali su budžet RS 24,5 miliona KM, dok bi ukupna vrijednost tog novca po trenutno važećem kursu bila i veća – čak 30,4 miliona KM. U periodu u kom je Dodik lobističkim firmama isplatio ove basnoslovne iznose (2006-2015), iznos investicija iz SAD u RS bio je neuporedivo manji i zabilježen je u ukupnoj vrijednosti od 10,3 miliona KM.\nTabela 1: Poređenje investicija/novca uloženog u lobiranje (u KM)\nIstina, najveći dio potrošenog budžetskog novca i nije bio namijenjen promociji investicija već, vrlo eksplicitno, kupovini političkog uticaja SNSD-ove vlasti u SAD. Kesićeva kancelarija, otvorena 2013. godine, jedna je od svega dvije firme u čijem je opisu posla navedeno ekonomsko lobiranje (druga je Myrmidon Group, angažovana 2012. godine).\nPodaci o firmama koje je Dodik angažovao u protekloj deceniji dostupni su na stranici FARA (Foreign Agents Registration Act) Registration Unit Public Office, odjeljenja američkog Ministarstva pravde. “FARA” (Zakon o registraciji stranih agenata) je dokument koji obavezuje sve firme i individue koje rade za strane vlade ili kompanije, da se registruju kao “strani agenti” i da redovno prijavljuju sve finansijske transakcije primljene od svojih “pokrovitelja”, uz podrobne opise poslova za koje su angažovane, aktivnosti koje sprovode u ime stranih poslodavaca, kao i sve političke kontakte koje ostvaruju sa domaćim zvaničnicima i institucijama u cilju zastupanja stranih interesa. Svi podaci o aktivnostima Vlade RS u SAD predstavljeni u ovom tekstu, preuzeti su iz zvaničnih dokumenata koje su Dodikovi lobisti dostavljali u skladu sa “FARA” propisima. Posljednji ovakvi izvještaji odnose se na 2015. godinu.\nDokument: Registrovani lobisti Vlade RS u SAD: Opis posla i troškovi\nNavedeni dokumenti, tako, pokazuju da je Kancelarija za saradnju, trgovinu i investicije registrovana u avgustu 2013. godine sa ciljem “Promocije trgovine i investiranja u Republiku Srpsku, održavanja dobrih odnosa između građana/ki i organizacije stranog pokrovitelja i SAD.” Ipak, tokom prve dvije godine rada kancelarije, sam trošak njenog održavanja bio je sedam puta veći od ukupnog iznosa investicija koje su u tom periodu ušle u Republiku Srpsku iz SAD-a (ukupno 170.000 KM).\nKesićeva kancelarija je, prema FARA izvještajima, od 2013. do kraja 2015. potrošila 656.598,76 dolara, to jest 1.207.858,72 KM budžetskih sredstava. U ovom periodu, Kancelarija je američkom Ministarstvu pravde prijavila troškove u visini od skoro 450.000 dolara (822.840 KM) za iznajmljivanje kancelarijskog prostora, poslovne ručkove, hotelski smještaj, putne troškove i sl. Istovremeno, prema dokumentima o registraciji kancelarije, za platu Obrada Kesića planirano je 82.000 dolara godišnje, dok je plata njegove savjetnice Drine Vlastelić Rajić, zaposlene u Kancelariji početkom 2014. godine, prijavljena u iznosu od 5.000 dolara mjesečno, to jest 60.000 dolara godišnje. Ukoliko su ovi iznosi ostali isti, do januara 2017. godine Kesić i Vlastelić-Rajić su primili 462.000 dolara (849.881 KM) samo za plate. Sa prijavljenim troškovima kancelarije (do kraja 2015. godine), ukupan iznos koji im je isplaćen i registrovan po “FARA” izvještajima, iznosi 909.300 dolara, to jest 1.672.720 KM.\nTabela 2: Troškovi Kancelarije Republike Srpske za saradnju, trgovinu i investicije\nKesićeva papreno plaćena kancelarija registrovana je na istoj adresi (1701 Pennsylvania Avenue) na kojoj je prijavljena i privatna firma koju drži zajedno sa Drinom Vlastelić Rajić, TSM Global Consultants, koja se i prije otvaranja Kancelarije Vlade RS spominjala kao potencijalni “partner opštine Laktaši”. Poslovni prostor na ovoj adesi može se, inače, iznajmiti za samo par stotina dolara mjesečno, ukoliko se ne koristi tokom punog radnog vremena. To bi mogao i biti slučaj sa kancelarijom “Predstavništva RS”, ako je suditi po reportaži magazina “Balkanist” iz 2014. godine, koji je prijavio da je na sve pozive Kesićevoj kancelariji odgovarao automat, te da im se, i pored brojnih pokušaja, na telefon nikada nije javila “živa osoba”. Budući da su registrovane na istoj adresi, opravdano je pretpostaviti da Vlada Republike Srpske snosi i troškove njihovog privatnog biznisa, koji bi, pak, mogli biti značajno manji od prijavljenih.\nZanimljivo je da se u biografijama Kesića i Vlastelić-Rajić na sajtu njihove privatne firme nigdje ne spominje da rade za Kancelariju Republike Srpske za saradnju, trgovinu i investicije. Njihov treći partner u “TSM Global Consultants” je Steven E. Meyer, bivši profesor političkih nauka na National Defense University, bivši uposlenik CIA-a i član “Centra za javnu pravu” (Center for Public Justice), koji se već godinama pojavljuje u medijima u RS kao “američki stručnjak za Balkan” koji podržava sve Dodikove političke stavove, hvali uspjehe njegove politike i povremeno se, u Kesićevoj režiji, sa njim i sastane.\nPrema izvještajima o izvršenju Budžeta Republike Srpske, Kancelariji RS za saradnju, trgovinu i investicije u SAD od 2013. do kraja 2015. godine ukupno je isplaćeno 1.573.033 KM, a do juna 2016. godine 1.943.543 KM. Do današnjeg dana, taj iznos svakako je prešao dva miliona KM. Istovremeno, rezultati na polju privlačenja investicija u ovom periodu bili su poražavajući – u 2015. godini, kada je Kesić prema budžetskim izvještajima primio preko 700.000 KM, ukupan iznos investicija iz SAD bio je svega 1.000 KM.\nNo, Kesićeve aktivnosti nikada i nisu bile fokusirane na privlačenje investicija. Ako je suditi po aktuelnom “zvaničnom” boravku premijerke RS u Washingtonu, može se pretpostaviti da su Kesić i Vlastelić-Rajić na sličan način tretirali (i finansirali) i svoje društvene aktivnosti poput posjeta filmskim festivalima i modnim revijama, sa kojih povremeno pošalju entuzijastične poruke da su “razgovarali o Republici Srpskoj”; ili “događaje” koji podrazumijevaju fotografisanje po hotelskim lobijima i Washingtonskim ulicama, kakva je bila nedavna “proslava Dana RS” (kada se sa njima uslikao i bivši kongresmen Bob McEwen, pretpostavljeni pošiljalac čuvenog Dodikovog “zvaničnog poziva na inauguraciju”).\nPolitičke aktivnosti Kancelarije za saradnju, trgovinu i investicije dokumentovane su u FARA izvještajima i sastoje se u kontaktiranju medija i američkih zvaničnika/ca, uglavnom o temama kao što su “generalna situacija u BiH i RS”, ili “informacije o radu Kancelarije”. Ekonomska pitanja u ovim se izvještajima vrlo rijetko pojavljuju kao tema telefonskih razgovora, susreta ili, najčešće, emailova koje je Kancelarija slala izlistanim kontaktima. Slična je situacija i sa drugim firmama koje je Vlada RS angažovala u protekloj deceniji.\nMeđu njima se ističe kompanija “Picard Kentz & Rowe”, na koju je potrošeno skoro tri četvrtine novca isplaćenog za lobiranje u SAD. Ova firma je prvi put je angažovana 2009. godine, a za svoje usluge “konsultacija i savjetovanja” do kraja 2015. godine inkasirala je 11,11 miliona dolara. U Ugovoru koji su Željka Cvijanović i Edward B. Rowe potpisali 2011. godine, navodi se da će firma, u saradnji sa službenim predstavnicima RS, raditi na osmišljavanju “pravnih i diplomatskih strategija zastupanja prava Republike Srpske u vezi sa aktivnostima Ureda Visokog Predstavnika u BiH i pravnim statusom Brčko Distrikta”, te da će Vladi RS, na zahtjev, povremeno pružati “opće savjete i zastupanje u međunarodnim pravnim i političkim pitanjima”. Vlada RS se obavezala da će za ove aktivnosti firmi isplaćivati 167.000 dolara mjesečno.\nTabela 3: Isplate Vlade RS za lobiranje u SAD po kompanijama i godinama\nKako do 2013. godine nije postojalo “predstavništvo” RS u SAD, većina ovih sredstava vjerovatno je isplaćivana u okviru misteriozne budžetske stavke “predstavljanje RS u inostranstvu”, koja je registrovana u izvještajima o izvršenju Budžeta RS od 2007. do 2010. godine. Zajedno sa troškovima ostalih predstavništava koja je Vlada RS otvarala od Moskve do Jerusalima, ovi izvještaji pokazuju da je na Dodikovu “diplomatiju” do kraja 2015. godine potrošeno oko 42 miliona KM. U budžetima za 2016. i 2017. godinu, ukupno je planirano izdvajanje još 8.800.000 KM u iste svrhe.\nTabela 4: Budžetski rashodi za predstavljanje RS u inostranstvu\nKada se vrsta i opis poslova firmi koje su registrovane kao lobisti Vlade RS, uporedi sa rezultatima koje su postigle i novcem koji je u njih uložen, jasno je da on ni izbliza nije uspio obezbijediti ono što je Dodik godinama plaćao. Imena koja su se do sada pojavljivala u ulozi Dodikovih “važnih ljudi u SAD”, uključujući i aktere nedavne lakrdije sa pohodom na inauguraciju Donalda Trumpa, uglavnom se pojavljuju sa odrednicom “bivši” i daleko su od uticajnih figura kakvim ih Dodik, Kesić i Cvijanović pokušavaju predstaviti.\nRječju, ono u šta je Dodik godinama ulagao javni novac preko Kesićeve kancelarije i kroz lobističke firme, jeste stvaranje iluzije o svom uticaju, partnerima, saveznicima i saradnicima u SAD-u. Taj balon konačno je probušen odbijanjem vize za put u SAD, a zatim i potezom State Departmenta kojim je Dodik postao subjekt sankcija, čime je jasno pokazano da milioni budžetskog novca koje je Dodik isplaćivao lobističkim kompanijama i “predstavništvu” Republike Srpske u Washingtonu, nisu poboljšali njegovu političku poziciju niti značaj u SAD. O ekonomskoj, ili bilo kakvoj drugoj, koristi za građane/ke Republike Srpske koji i dalje finansiraju ovaj poduhvat, nikada i nije moglo biti riječi.\nTagovi: istinomjerlobiranjeMilorad DodikSADsankcije


EU: Demonstranti moraju poštovati Zakon i uzdržati se od nasilja | EUME\nNaslovnica Info Press info EU: Demonstranti moraju poštovati Zakon i uzdržati se od nasilja\nEU: Demonstranti moraju poštovati Zakon i uzdržati se od nasilja\nNadležni organi trebalo bi brzo i transparentno da istraže sve incidente tokom protesta Demokratskog fronta u Podgorici, kazala je portparolka visoke predstavnice Evropske Unije za spoljnu politiku i bezbjednost, Maja Kocijančić.\nOna smatra da demonstranti moraju poštovati Zakon i uzdržati se od nasilja, a policija da postupa u skladu sa nadležnostima i situacijom.\nKocijančić je za Radio Crna Gora rekla da Brisel budno prati sve što se dešava u Crnoj Gori, “jer smo zašli duboko u pregovore s EU”.\n„Važno je da nadležni organi brzo i transparentno istraže sve incidente, koji su se dogodili tokom protesta DF“, rekla je ona.\nKocijančić je navela da su sloboda okupljanja i sloboda izržavanja temeljna ljudska prava, koja se moraju poštovati.\nU tom smislu, dodala je, demonstracije su legitiman način izražavanja političkih stavova, ali i da EU očekuje od demonstranata da poštuju Zakon i uzdrže se od nasilja.\n„Istovremeno, nadležni organi trebalo bi da djeluju u okviru zakonskih nadležnosti i sve mjere, koje se preduzimaju, trebalo bi da budu srazmjerne situaciji. Kada je riječ o novinarima, oni koji profesionalno obavljaju svoje zadatke moraju uživati slobodu bez ikakvog ometanja“, naglasila je Kocijančić.\n„Pozdravljamo inicijativu za obnavljanje političkog dijaloga u Skupštini“, istakla je Kocijančić.\nPortparolka Evropske komisije kazala je i da se još čeka na datum predstavljanja Izvještaja o napretku Crne Gore.\n„Glavna poruka je da se sve fokusira na reforme i na proces evropske integracije jer je to u interesu svih“, zaključila je Kocijančić.


Opština Novi Bečej Sezona košenja trave na zelenim površinama u Novom Bečeju počela krajem marta\nVi ste ovde: Aktuelno Sezona košenja trave na zelenim površinama u Novom Bečeju počela krajem marta\nSEZONA KOŠENJA TRAVE NA ZELENIM POVRŠINAMA U NOVOM BEČEJU POČELA KRAJEM MARTA\nInventar Mesne zajednice „pojačan“ je sa dva nova, najsavremenija trimera za košenje trave, jer su ranije mašine bile zastarele i stvarale su probleme u svakodnevnom radu. Novi trimeri omogućiće nesmetano ispunjavanje dnevnih obaveza košenja trave, kaže Macura. Protekle nedelje trava je pokošena u portama pravoslavnih crkava u Novom Bečeju, najpre u centru Novog Bečeja, a zatim i u Vranjevu, navodi Macura: „Izuzev toga, kada je održavanje zelenih površina u pitanju, Mesnoj zajednici Novi Bečej pripadaju i sva dečja igrališta, zatim zelene površine ispred objekata Mesne zajednice Novi Bečej, pojedine ulice, kao što su ulica Ivo Lole Ribara i delovi ulica Maršala Tita i Milorada Popova. Trudimo se da izađemo u suret i građanima koji nisu u stanju sami da pokose ispred svojih kuća. To su najčešće starije osobe, pa nastojimo u onim periodima kada imamo vremena i prostora, da im pomognemo i umesto njih da pokosimo travu. I u narednom periodu ćemo se truditi da održavamo higijenu grada na zavidnom nivou.“\nU nadležnost Mesne zajednice Novi Bečej, kada je košenje trave i održavanje u pitanju, spadaju i kosine keja na Tisi, kao i priobalje Tise, dok se o zelenim površinama na samom keju staraju radnici Javnog preduzeća „Komunalac“ iz Novog Bečeja.


Lajčak sa delegacijama Beograda i Prištine koje će tražiti trajno rešenje za tablice - Telegraf.rs\n21/10/21 | 11:55 ≫ 11:59\nU Briselu sam dočekao stručne delegacije na prvom sastanku Radne grupe za registarske tablice... Verujem da će za šest meseci predstaviti konkretne zaključke - najavio je specijalni izaslanik EU za dijalog Beograda i Prištine\nSpecijalni izaslanik Evropske unije za dijalog Beograda i Prištine Miroslav Lajčak jutros je u Briselu dočekao stručne delegacije koje se prvi put sastaju u okviru Radne grupe koja treba da nađe trajno rešenje za upotrebu registarskih tablica.\n- Jutros sam u Briselu dočekao stručne delegacije na prvom sastanku Radne grupe za registarske tablice, kao što je dogovoreno 30. septembra. Grupa kojom predsedavaju moji savetnici sastajaće se redovno. Verujem da će za šest meseci predstaviti konkretne zaključke - napisao je Lajčak na Tviteru.\nRadna rupa, sastavljena od eksperata EU, Beograda i Prištine, sastajaće se redovno, kako je i dogovoreno sporazumom o registraskim tablicama od 30. septembra. Tim sporazumom prekinuta je kriza na prelazima između Srbije i Kosova i počelo je korišćenje nalepnica za registrske tablice.\nNalazi Radne grupe trebalo bi da budu razmotreni u okviru dijaloga Beograda i Prištine na visokom političkom nivou.\nista prava za sve i za srbe i za albance ukinut sve dase normalno kreču svi\nSamo po Rezoluciji 1244


ZA MESEC DANA OD KOVIDA LEČENO VIŠE OD 40 BEBA: Pedijatar objašnjava zašto je virus "preokrenuo" na decu - alo.rs\nZA MESEC DANA OD KOVIDA LEČENO VIŠE OD 40 BEBA: Pedijatar objašnjava zašto je virus "preokrenuo" na decu\nAUTOR: alo.rs/S.Ć. DATUM I VREME: 21.04.2021. 16:33\nDeca su do sada bila pošteđena, pa kao da su virusi pronašli put da mogu dalje da budu u živom organizmu, zbog toga moramo zato da se svi u tom pravcu mobilišemo\nU dečjoj klinici KBC "Dragiša Mišović" je od početka pandemije bilo zbrinuto više od 40 beba starosti do mesec dana pozitivnih na korona virus, koje su sve izlečene i otišle kućama u odličnom stanju, izjavila je danas načenica te klinike Olivera Ostojić.\nOstojić je za televiziju Prva izjavila da su "mnoge od tih beba rođene bez simptoma".\nPrema njenim rečima, u poslednjem talasu epidemije, od početka godine, primećeno je da je od kovida-19 obolelo više dece, ali samo brojčano, a ne i procentualno u odnosu na ukupan broj obolelih.\nOstojić je rekla da se veće obolevanje dece vezuje za britanski soj korona virusa koji je potvrđen u Srbiji, dok brazilski soj, koji je doveo do smrti više od hiljadu dece u toj zemlji, "nije potvrđen".\nDušan P. (8) iz Džepa kod Vladičinog Hana, koji je oboleo od korona virusa i koji je priključen na respirator u KC Niš nalazi se u teškom, ali stabilnom stanju, kaže doktorka Emilija Golubović, direktorka Klinike za dečje interne bolesti.\n"U ovom trenutku jedino što možemo da kažemo jeste da nema pogoršanja, i da je u stabilno lošem stanju", rekla je ona.\nOsmogodišnji dečak smešten je na Univerzitetskom kliničkom centru Niš, a uz kovid-19 ima i pridružene bolesti, kao što su mišićna distrofija i urođena bolest pluća, zbog čega mu je život ugrožen.\nOn je priključen na respirator 15. aprila.\nI njegov otac Stanko je bio hospitalizovan u Surdulici. Supruga i još troje dece takođe su pozitivni na korona virus. Ćerka je takođe bila u Nišu, ali se oporavila.\nNemilosrdni virus odneo je u ponedeljak bebu iz Kraljeva, za čije se ozdravljenje molila cela Srbija. Mala Aleksandra preminula je u Univerzitetskoj dečjoj klinici u Beogradu od posledica zaraze korona virusom. Devojčici uzrasta 11 dana nije bilo pomoći, iako je u nedelju iz Kragujevca, gde je danima bila na respiratoru, prebačena na kliniku u Tiršovoj zato što samo ta ustanova ima aparat, za koji se verovalo da bi mogao da joj pomogne. Nažalost, to se nije desilo jer su komplikacije izazvane infekcijom bile fatalne.\n"Tokom lečenja zbog razvoja multisistemskog popuštanja svih organa novorođenče se uz lekarsku pratnju prebacuje u Univerzitesku dečju kliniku u Tiršovoj zbog nastavka lečenja, koje podrazumeva i zamenu bubrežne funkcije i lečenje respiratornog distresa i sekundarne plućne hipertenzije u neonatalnoj kovid jedinici intenzivne nege. Na primenjenu terapiju tokom lečenja ne dolazi do poboljšanja. Pogoršava se multisitemsko popuštanje, što dovodi do smrtnog ishoda bebe", saopštili su iz Tiršove.\nPedijatar Saša Milićević izjavio je da se u poslednje vreme beleži sve više slučajeva koronavirusa kod dece sa teškom kliničkom slikom, i ocenio da virus "napada" sve mlađu populaciju dece.\n"Događa se ono čega smo se stalno pribojavali, da će virus da se "okrene" prema deci. To se događa, i vidi se prema broju pacijenata u ambulanti. Vidi se i prema broju hospitalizovanih pacijenata, po terapiji, i na žalost i po fatalnim ishodima. Broj dece u bolnicama je porastao, i to ne samo tinejdžera, kao što je bilo do skoro, već i onih najmlađih pacijenata", kaže Milićević.\nNa pitanje da li to ima veze na novim sojevima, on odgovara da je „najverovatnije to“, i objašnjava da virus traži način, jer "kao što postoji naš Krizni štab", ima utisak da „postoji i njihov Krizni štab, koji pokušava da nađe način i okrene se prema deci“.\n"Deca su do sada bila pošteđena, pa kao da su virusi pronašli put da mogu dalje da budu u živom organizmu, tako da su sada ‘krenuli’ u dečiju populaciju, zbog toga moramo zato da se svi u tom pravcu mobilišemo", upozorava Milićević za domaće medije.\nKomentarišući posledice koronavirusa kod dece, on naglašava da su ispitivanja oko toga u toku, i da do sada lekari "nisu viđali posebne posledice". Mada, ima i onih sa komplikacijama, koje mogu dovesti do teških stanja, pa i smrti.\n"Dogođa se ‘citokinska’ oluja, odnosno komplikacija kod deteta. Tada ogromna količina supstanci koje luče ćelije našeg organizma sa idejom da odbrane organizam, iz nekog razloga krene da uništava sve organe u telu. Onda se pojavljuje situacija u telu koja se završava fatalno", objasnio je Milićević.\n"Jačati imunitet kod dece"\nDodaje da doktori moraju da budu maksimalno oprezni, jer kao što se pokazalo da virus ipak može da se „okrene“ prema deci, tako se može desiti da se kod dece javi taj postkovidni sindrom. Zato i savetuje roditelje da deca trebaju da izbegavaju kontakte na onim mestima na kojima mogu da se zaraze.\n"Imamo puno dece koja mogu da budu potpuno asimptomatska, a to ne znači da deca nisu zaražena, tako da treba izbeći takve kontakte. Takođe, kod dece je važna pravilna ishrana, kao i da ima dovoljno sna. Počinje škola, i ne bi trebalo da bude previše boravka uz kompjuter i igrice. Treba jačati i imunitet, jer je on kod dece presudna stvar kod obolelih. Imunitet je taj koji razlikuje kako će dva pacijenta proći", naglasio je on.\nSavetuje da deca koja dolaze iz porodica u kojima postoje zaraženi članovi ne krene u školu, kako ne bi prenelo zarazu. Takođe, napominje da bez prkje potrebe, deca ne bi trebala da nose hranu u školu.\n"Najmanji znak infekcije, curenja nosa, gubitak apetita ili dijareja, ne znači da je kovid, ali se obavezno treba javiti lekaru", istakao je Milićević i dodao da je proces ispitivanja vakcina koje bi bile namenjene deci u toku, kao i da ne isključuje da bi u budućem periodu moglo doći i do vakcinisanja najmlađe populacije.\n"Mislim da za sada vakcina još uvek nije potrebna kod dece, ali u budućnosti moramo misliti o tome", zaključuje Milićević.


Za milionski talas ljudi nije spremna ni EU, a kamoli BiH – ASinfo Portal\nZa milionski talas ljudi nije spremna ni EU, a kamoli BiH\nSARAJEVO – Ako se obistine procjene da bi dnevno moglo da pristiže 10.000 migranata ukoliko Turska otvori svoje granice, BiH prijeti ekstremno teška bezbjednosna i humanitarna kriza.\nOcijenio je to Fahrudin Radončić, ministar bezbjednosti BiH, osvrćući se na moguću novi masovni dolazak migranata, nakon što je Turska saopštila da ih više neće zadržavati na svojoj teritoriji.\nKoliko je situacija ozbiljna, svjedoči i podatak da je danas vanredni sastanak trebalo da održe ministri unutrašnjih poslova zemalja EU.\nNa vanrednoj sjednici Savjeta ministara BiH, koja je zakazana za sutra, naći će se informacija o migrantskoj krizi, dok će Vlada RS plan u vezi s migrantima donijeti sutra.\nRadončić je rekao da za migrantski talas, mjeren s nekoliko miliona ljudi, nije spremna ni EU, a kamoli BiH. Najveću krivicu, kada je BiH u pitanju, vidi u prethodnom sazivu Savjeta ministara.\n“Nije promijenjen nijedan zakon ni podzakonski akt, Savjet ministara u tom sazivu je potpuno spavao. Nije zaposlen nijedan novi granični policajac, a nedostaje ih 1.200”, upozorio je Radončić.\nNa pitanje šta će se desiti ako Srbija i Hrvatska angažuju svoje oružane snage, pa i prema BiH, kakav će biti odgovor BiH, s obzirom na poznati stav člana Predsjedništva BiH Milorada Dodika da Oružane snage BiH ne mogu ići na granice, Radončić je kazao kako postoji stara izreka “Nužda zakon mijenja.”\n“Ukoliko druge zemlje na svoje granice postavljaju svoje vojske, ne vidim niti jednog ozbiljnog razloga da to ne uradi i BiH”, rekao je Radončić.\nGovoreći o planu kao odgovoru na najavljeni priliv migranata, premijer RS Radovan Višković rekao je da je plan usmjeren na zaštitu građana i imovine RS.\n“Moramo spremno dočekati i zaštititi građane i imovinu u RS”, poručio je Višković.\nDarko Babalj, predsjednik Odbora NS RS za bezbjednost, naglasio je da Srpska ne smije da dozvoli formiranje migrantskih centara na svojoj teritoriji.\nBakir Izetbegović, zamjenik predsjedavajućeg Doma naroda Parlamentarne skupštine BiH, smatra da se treba hitno pozabaviti i dati podršku Savjetu ministara BiH i Ministarstvu bezbjednosti BiH kako bi zaštitili granicu i spriječili haos.\nHaldun Koč, ambasador Turske u BiH, naglašava da niti jedna zemlja, pa ni BiH, u suočavanju s migrantskom krizom ne može djelovati usamljeno, već su u ovom pitanju nužni partnerski pristup i učinci.\nPredsjednik Srbije Aleksandar Vučić rekao je da srpske službe dobijaju sve važne informacije i da će donositi odluke u skladu sa situacijom.\n“Ovog puta neću da čekam odgovore od EU, već ćemo se ponašati apsolutno i isključivo u interesu naše bezbednosti”, rekao je Vučić.\nPolitički analitičar Aleksandar Pavić ocijenio je da sve države koje su potencijalno ugrožene migrantskom krizom ne treba da čekaju EU već same da djeluju.\nNakon što je turski predsjednik Redžep Tajip Erdoan donio odluku o propuštanju sirijskih izbjeglica, Evropa se nalazi pred krizom koja prijeti da uzdrma ne samo članice EU, već i ostale države Evrope. Za tri dana, otkako je ova odluka donesena, Grčka je spriječila 20.000 nelegalnih ulazaka izbjeglica na svoju teritoriju.\nŽozep Borelj, visoki predstavnik EU za spoljnu i bezbjednosnu politiku, nakon razgovora s Erdoanom, rekao je da je tokom sastanka naglasio da Turska ne bi trebalo da podstiče dalje pomjeranje migranata prema granici s državama EU.\nTurske vlasti tvrde da je jedan migrant ubijen juče policijskim hicima u pokušaju prelaska granice prema Grčkoj, a službena Atina to opovrgava. Kako javljaju agencije, grčke vlasti ispalile su juče ujutru suzavce i omamljujuće granate da bi odbile migrante.\nErdoan je izjavio da grčka strana ne bi trebalo da zaboravi da svi ljudi mogu doći u situaciju u kakvoj se danas nalaze migranti, a iznio je i ozbiljne optužbe.\n“Grci na sve načine pokušavaju spriječiti migrante da uđu u njihovu zemlju, pa čak i utapanjem u moru i ubijanjem iz vatrenog oružja”, rekao je turski predsjednik.\nШЕФ ЦРНОГОРСКЕ ДИПЛОМАТИЈЕ: Амфилохијева изјава да је Русија стварала Црну Гори смијешна\nПОКАЈАО СЕ: Некадашњи официр Кфора спреман да говори о злочинима над Србима


Izvor: Radio Televizija Vojvodine, 19.Jun.2017, 22:11\nNova hrvatska ministarka spoljnih i evropskih poslova Marija Pejčinović Burić izjavila je večeras da će "nastaviti da radi i na rešavanju otvorenih pitanja sa Srbijom".\n"Srbija je druga zemlja u našem okruženju (posle BiH) sa kojom imamo dosta otvorenih pitanja, od granice do nestalih, do pitanja jurisdikcije (za ratne zločine) koju oni imaju, a mi ne priznajemo, itd. Mislim da treba da početi sa rešavanjem otvorenih pitanja", kazala je ona u Dnevniku HRT-a, prenosi Hina.\n"Uskoro ćemo formirati komisiju za granicu koja je prekinuta od strane Srbije pre šest, sedam godina. Mislimo da je sada došlo vreme da počnemo ponovo da razgovaramo o tom pitanju. Važno nam je da se rešavaju pitanja nestalih. Mislimo da je to humanitarno pitanje. Misli da su problemi brojni, ali da ima tema u kojima možemo da napravimo korake", rekla je Pejčinović Burić.\nNaglasak na razvoju dobrosusedskih odnosa\nPejčinović Burić izjavila je večeras da će hrvatska vlada zadržati kontinuitet u spoljnoj politici sa naglaskom na razvijanju dobrosusedskih odnosa i rešavanju otvorenih pitanja sa zemljama u regionu, prenosi Hina.\n"Svakako, ovo je vlada kontinuiteta", kazala je Pejčinović Burić.\nPejčinović Burić najavila je da će prva država koju će posetiti biti Bosna i Hercegovina gđe će učestvovati na zajedničkoj sjednici hrvatske vlade i Saveta ministara BiH.\n"To će biti prilika za razgovor o raznim otvorenim pitanjima i daljoj saradnji, a biće potpisano i nekoliko ugovora", kazala je ona.\n"Nadamo se da neće. Mi ćemo učiniti sve da pripremimo naše partnere i ostale koji su nam važni, da ih informišemo o našem stavu", rekla je ona.\n"Mi ne moramo da mislimo isto da bismo sarađivali. Saradnja je poslednjih desetak godina bila na vrlo niskim granama. Verujemo da je sad vrijeme, bez obzira na razlike u nekim pitanjima, da počnemo ozbiljniju saradnju u privredi i nekim drugim područjima", dodala je ona.\nSrbijaDanas.com: Kako nova šefica hrvatske diplomatije gleda na Srbiju: Vreme je da rešimo sva otvorena pitanja sa Srbijom\nPejčinović Burić: Sa Srbijom dosta otvorenih pitanja, rešićemo ih\nIzvor: RTS, 19.Jun.2017\nNova hrvatska ministarka spoljnih i evropskih poslova Marija Pejčinović Burić rekla je da će "nastaviti da radi i na rešavanju otvorenih pitanja sa Srbijom". . Agencija Hina podseća da je Hrvatski sabor potvrdio izbor...


Sastankom partnera u Sarajevu otpočeo projekat WEBWORK - Unapređivanje zapošljivosti\nPrvi sastanak partnera u okviru regionalnog projekta “WEstern Balkans youth Works(s)“ (WEBWORK) održan je od 26. do 28. jula 2016. godine u Sarajevu, Bosni i Hercegovini.\nOvim sastankom je i zvanično otpočeo projekat koji se tiče zapošljivosti mladih na Zapadnom Balkanu. Tokom sastanka, partneri su pored bližeg upoznavanja sa pojedinačnim programima i projektima, razgovarali o produbljivanju saradnje i povezivanju aktivnosti sa pojedinačnim inicijativama u nacionalnim okvirima. Projekat WEBWORK predstavlja regionalnu inicijativu šest organizacije koje se bave problemom zapošljivosti mladih, a koja ima za cilj kreiranje regionalnog portfolija sa ključnim veštinama i kompetencijama koje su potrebne mladima radi lakšeg pronalaženja posla. Portfolio je namenjen omladinskim radnicima koji deluju u oblasti zapošljivosti mladih. Ideja je i da se kroz treninge u okviru projekta ojača kapacitet omladinskih radnika, kako bi lakše pomogli mladima koji traže posao.\nPartneri Beogradske otvorene škole na ovom projektu su pet organizacija iz regiona: Udruženje za mlade Alfa Albona iz Hrvatske, Centar za interkulturalni dijalog iz Makedonije, Institut za razvoj mladih KULT iz Bosne i Hercegovine, Albanski centar za populaciju i razvoj iz Albanije i Centar za građansko obrazovanje iz Crne Gore. Projekat se finansira od strane Erasmus+ programa, u okviru KA2 komponente, Balkan Youth Window, a aktivnosti na projektu biće realizovane u periodu od jula 2016. do jula 2017. godine\nViše informacija o samom projektu možete pročitati na linku.


Zastupnici Skupštine KS-a o restrukturiranju zdravstva – dijalogin.tv\nZastupnici Skupštine KS-a o restrukturiranju zdravstva\nZastupnici Skupštine KS-a na sjednici danas utvrđuju Prijedlog odluke o usvajanju Plana restrukturiranja zdravstvene djelatnosti i reorganizacije zdravstvenih ustanova u KS-u, a kojim se pored ostalog rješava neuređeni sistem dostupnosti i blagovremenosti, te neprihvatljivo duge liste čekanja i za relativno banalne preglede, prenosi Fena.\nNovi koncept reorganizacije zdravstvenih ustanova ima za cilj povećanje kvalitete zdravstvenih usluga i ukidanje stalnih listi čekanja da bi pacijenti tačno znali gdje i kada mogu dobiti određenu zdravstvenu uslugu.\nKantonalna ministrica zdravstva Zilha Ademaj je u izlaganju ukazala na neophodnost suštinskih reformi zdravstva u kojem je model finansiranja zdravstvenih ustanova bio bez jasnih kriterija na bazi paušala, i bio je nefunkcionaaln, a kada se tome doda i nenamjensko trošenje tih sredstava, bez kontrole, upošljavanje kadrova bez jasne selekcije i suštinskih potreba pružanja zdravstvene zaštite, ovim će zakonom takve prakse biti uređene.\nPlanom je predviđeno da u domovima zdravlja bude objedinjena i smještena kompletna porodična medicina, a da specijalističko konsultativna zaštita organizaciono pripadne Općoj bolnici “Prim.dr. Abdulah Nakaš”. Kako ona mora biti dostupna građanima na općinama njihovog prebivališta, i dalje bi bila smještena u prostorijama domova zdravlja, ali bi organizaciono pripadala ovoj bolnici.\nPromjene su predviđene i u dijelu ustanova koje se bave zdravstvenom zaštitom pojedinih kategorija stanovništva, kao što su studenti, pripadnici MUP-a, zaštita žena, zatim oblast medicine rada, u smislu njihovog uključivanja ili u domove zdravlja ili Opću bolnicu, zavisno o kojem nivou zdravstvene zaštite je riječ.\nPrivatnim zdravstvenim ustanovama bila bi ponuđena mogućnost da se pod jednakim uvjetima finansiraju iz javnih sredstava i svoje usluge ponude zdravstveno osiguranim pacijentima, uz uvjet da imaju stalno uposleni kadar.\nPremijer KS-a Elmedin Konaković je kazao da je ovo okvirna faza restrukturiranja zdravstvenog sistema koji ima 13 javnih ustanova, “što je nezapamćeno u BiH i regionu”.\nIako je kod zastupnika SKS-a bilo pitanja i dileme da li će biti prisilnog restrukturiranja i otpuštanja zdravstvenih radnika, Konaković je odlučno kazao da toga neće biti, već da to podrazumijeva mnogo funkcionalniji sistem u kojem je definiran jasan put pacijenta, u kojem se specijalističko-konsultativni koncept odvija tamo gdje mu je mjesto, a ne kao sad, a najvažnije je da će biti rasterećen tercijalni nivo pružanja zdravstvenih usluga, te da je to prva faza reforme zdravstva.\nDodao je da gašenja ili otpuštanja ljudi s posla neće biti.


Borbe u Nagornom Karabahu: novi potez na evroazijskoj „šahovskoj tabli“? | Magazin Restart\nNoću između 1. i 2. aprila azerbejdžanske oružane snage su počele široku ofanzivu duž čitave linije dodira strana u Nagornom Karabahu. Neuspešan pokušaj prodora azerbejdžanske diverzione grupe od nekoliko desetina ljudi prerastao je u napad na pozicije Karabaha, uz korišćenje helikoptera. Stižu saopštenja o korišćenju teških sistema naoružanja i o pogibiji civila iz naselja NKR jer su korišćeni sistemi „Grad“.\nArmija odbrane Nagornog Karabaha prešla je na aktivna kontraofanzivna dejstva i u potpunosti kontroliše situaciju u prvim linijama, izjavio je David Babajan, načelnik Glavne informativne uprave aparata predsednika Nagorno-Karabaške Republike, u intervjuu agenciji „Novosti-Armenija“.\nDa postoji verovatnoća novog zaoštravanja u Nagornom Karabahu eksperti su upozoravali više puta. Zajedničko u mnogim komentarima je bilo upadljivo poklapanje pozicija posrednika iz Minske grupe OEBS-a koje su predstavljali Rusija, SAD i Francuska, a ticalo se neprihvatljivosti eskaliranja konflikta i neophodnosti da se on sredi političkim dijalogom. Takva sličnost je bila u primetnoj suprotnosti sa razilaženjem pozicija Moskve i Vašingtona po „ukrajinskom“ i „sirijskom“ pitanju.\nMože da se pretpostavi da je pozicija Moskve koja predstavlja zaštitu sopstvenih interesa na post-sovjetskom prostoru i u borbi sa međunarodnim terorizmom na Bliskom Istoku počela da izaziva sve veću razdraženost kod onih snaga na Zapadu (među kojima je i Turska: nedavno su u Ankari održani azerbejdžansko-turski pregovori na najvišem nivou) koji, i to ne prvi put, polažu sve veću nadu u terorizam. Da podvučemo da je jedno od prethodnih krupnih zaoštrenja u Nagornom Karabahu, do koga je došlo u avgustu 2014.godine, bilo usaglašeno sa pokušajima ukrajinskih oružanih formacija da odseku republike Donbasa od ruske granice, kako bi ih zatim uništili.\nOvog puta su intenzivnia vojna dejstva u zoni Nagorno-karabaškog konflikta obnavljeni trenutku kada su predsednici Jermenije i Azerbejdžana bili u Vašingtonu na samitu o nuklearnoj bezbednosti. Istovremeno je primećeno da su u Vašingtonu održani i pregovori državnog sekretara SAD Kerija sa predsednikom Azerbejdžana Alijevom na kojima je diskutovano o pitanjima koji su se ticala Nagorno-karabaškog konflikta.\nPrema azerbejdžanskim izvorima, komentarišući susret Keri – Alijev, predstavnik Stejt departmenta Džon Kirbi je konstatovao „Državni sekretar Keri je potvrdio da SAD podržavaju teritorijalnu celovitost Azerbejdžana…“\nEksperti su više puta ukazivali na tihu vezu „karabaškog pitanja“ sa američko-azerbejdžanskom saradnjom u energetici. „Glavni inicijator formiranja projekta „Južni gasni koridor“ je Azerbejdžan. Taj program ima važnu ulogu u obezbeđenju energetske bezbednosti Evrope“, – podsetio je Džon Kirbi. Kako je on rekao, Keri je podržao Baku u pitanju pretvaranja Azerbejdžana u regionalni trgovinski centar i zahvalio je Alijevu za učestvovanje njegove zemlje „u mirotvornoj misiji NATO-a, kao i zbog njegove borbe sa terorizmom“. (Da u zagradama konstatujemo: poslednjih meseci se Rusija više puta sudarala sa terorističkim aktivnostima u južnim delovima Dagestana koji predstavljaju granicu sa Azerbejdžanom).\nMože da se pretpostavi da su inicijatori nove vojne provokacije u Nagornom Karabahu već pretrpeli neuspeh. Iz Stepanakerta javljaju da su u mardakertskom pravcu karabaški specijalci uništili azerbejdžansku diverzionu grupu i oborili azerbejdžanski helikopter. Prema potvrđenim vestima, karabaške snage su na jugoistočnom delu fronta onesposobile dva tenka, a na severoistočnom – jedan tenk i jednu bespilotnu letilicu.\nMoskva je vrlo uznemirena zbog saopštenja o ozbiljnom zaoštravanju situacije u zoni Nagorno-karabaškog konflikta, kaže se u izjavi zvaničnog predstavnika MIP-a RF Marije Zaharove. „Pozivamo strane da se uzdrže, smatramo da je neophodno da se u prvom redu odmah prekinu ratni sukobi, – kaže se u dokumentu. – MIP Rusije održava stalnu vezu sa rukovodstvom spoljnopolitičkih institucija Azerbejdžana i Jermenije“.\nMinistar inostranih poslova Rusije Sergej Lavrov je u razgovoru s ministrima MIP-a Jermenije i Azerbejdžana pozvao da se utiče na situaciju u Nagornom Karabahu i da se nasilje prekine. Istovremeno je ministar odbrane Rusije, general armije Sergej Šojgu obavio vanredne telefonske razgovore sa ministrima odbrane Jermenije Sejranom Oganjanom i Azerbejdžana Zakirom Gasanovom.\nPredsednik Rusije Vladimir Putin je vrlo uznemiren zbog saopštenja o obnavljanju ratnih dejstava na liniji dodira u Nagornom Karabahu, novinarima je izjavio sekretar za štampu Predsednika Dmitrij Peskov, i „pozvao je strane koje su u konfliktu da odmah prekinu vatru i da se suzdrže tako da ne dođe do novih ljudskih žrtava“.\nTreba da se bude spreman da će Zapad pokušati da iz nastale situacije izvuče maksimum. To treba da se shvati kao činjenica, obzirom na kompleksnost operacija koju su poveli ljubitelji igre na „velikoj šahovskoj tabli“. Čini se da poziv za hitni prekid vatre koji je potkrepljen konkretnim postupcima treba da se odnosi u prvom redu na stranu koja je prekršila mir.\nSada pre svega treba da se učini sve kako bi se zaustavilo krvoproliće i isključila mogućnost ponavljanja vojnih provokacija protiv Nagornog Karabaha u budućnosti.


CEDIS: I u septembru značajan pad potrošnje u primorskim opštinama - Vijesti | Radio Televizija Budva - Budva Crna Gora\nKorisnici elektrodistributivnog sistema su u septembru preuzeli ukupno 192,37 miliona kilovat sati (kWh) električne energije, što je oko šest odsto manje u odnosu na isti prošlogodišnji period, saopšteno je iz Crnogorsko gelektrodistributivnog sistema (CEDIS).\n"U opštinama Budva, Bar i Ulcinj zabilježen je pad preuzete energije od 20 odsto u odnosu na vrijednosti ostvarene tokom septembra prošle godine. Najviše električne energije, oko 39 odsto, distribuirano je korisnicima na području Podgorice, Danilovgrada i Cetinja", rekli su iz CEDIS-a.\n"U septembru su na nivou sekundarne mreže završeni radovi na oko 840 hiljada EUR vrijednim projektima, od kojih je najviše sredstava izdvojeno za izgradnju trafostanice Rafailovići 1 - Nova. Tokom septembra zamijenjen je i transformator u trafostanici Centar - Berane 2", dodaje se u saopštenju.\n"Ukupan broj mjernih mjesta u Crnoj Gori koja su opremljena elektronskim brojilima na daljinsko upravljanje je oko 330 hiljada, čime je pokriveno oko 80 odsto konzuma", precizirali su iz CEDIS-a.\nInspekcija prioritetno da ukloni neplanirane objekte\nPonovo probijena ograda na bulevaru


Vitia: Dva smrtna slučaja u Dečanima nisu povezana sa trovanjem vode GracanicaOnline.Info\nVitia: Dva smrtna slučaja u Dečanima nisu povezana sa trovanjem vode\n13. jula 2021. 2 min read\nMinistar zdravlja Kosova Arben Vitia rekao je da dva smrtna slučaja u opštini Dečane nemaju nikakve veze sa nedavnim trovanjima vode u pomenutoj lokalnoj samoupravi. Predsednica Kosova Vjosa Osmani istakla je da među građanima koji su pretrpeli trovanja ima i onih koji se vodom snabdevaju na različitim izvorima.\nVitia je izjavio da se i dalje vrše fizičko-hemijske analize, te da će se sa tim nastaviti dok se ne pronađe pravi uzrok trovanja.\n„Prve fizičko-hemijske analize bile su u redu. Sada nas je obavestio profesor Naser Ramadani, da su i mikrobiološke analize u redu, tako da ovo ostavlja prostora za još traganja i pronalaženja etiologije“, rekao je Vitia, i dodao:\n„Dva mrtna slučaja nemaju nikakve veze sa asituacijom stvorenom nakon trovanja. Pripremili smo listu lekova kojima će se lečiti prioritetne grupe. Ministarstvo je tu ne samo za lekove sa osnovne liste, već i za opremu, ili bilo šta drugo što je opštini potrebno“, rekao je.\nVitia je rekao da su angažovani dodatni timovi i preduzete sve mere kako bi građani Dečana dobili odgovarajući zdravstveni tretman.\n„Preko Ministarstva zdravlja, angažovana su četiri dodatna tima iz Prištine, Prizrena, Đakovice i Peći koji su danas dolazili u opštinu Dečane i zajedno sa zdravstvenim osobljem pokušavaju da pronađu uzrok”, naglasio je Vitia.\nOsmani: Postoje građani koji su pretrpeli trovanje, a nisu se snabdevali istim izvorom vode\nPredsednica Kosova Vjosa Osmani posetila je danas opštinu Dečane, gde je od subote do danas preko 1.500 građana zatražilo lečenje zbog trovanja.\nOvom prilikom Osmani je rekla da ima i građana koji su pretrpeli trovanje, a koji se nisu snabdevali istim izvorom vode.\n„Ima i građana koji dolaze iz drugih sela i koji se ne snabdevaju tim izvorom vode. Pored hemijske analize, čekamo i biološku za koju očekujemo da će biti završena u roku od nekoliko sati. Očekujem da će pravosudne i istražne institucije učiniti da se što pre sazna uzrok trovanja“, rekla je Osmani.\nTags: Arben Vitia trovanje u Dečanima\nPrevious U Dečanima vanredno stanje zbog trovanja vodom; U manastiru Visoki Dečani koriste flaširanu vodu\nNext Nacionalni institut za javno zdravlje u Peći: Voda u Dečanima je ispravna\nNagavci: Sve je spremno za početak rada Katedre za Balkanologiju\n17. septembra 2021., 23:43


O zdravlju...Prirodno stanje svakog organizma je dobro zdravlje i to je svojstvo na koje svi imaju pravo ako mudro žive. Telo ima prirodnu sposobnost da se brani i izbori sa nosiocima bolesti. Jačanje unutrašnjih odbrambenih snaga organizma, ima značajno mesto u postizanju telesnog prirodnog izlečenja poznatog kao isceljenje. Zdrav organizam nepogrešivo funkcioniše kroz bezbroj aktivnosti štiteći zdravlje od raznih virusa, infekcija, kod srastanja rana, preloma, što su uobičajena svakodnevna dela isceliteljskog sistema. Šta se dogodi da jednog momenta stvari krenu pogrešnim putem pa organizam ne može više da štiti zdravlje?\nPrema mnogim autoritetima u svetu i kod nas, postoji više faktora koji dovode do stvaranja bolesti, zapravo do slabljenja imunološkog sistema i popuštanju pred bolešću. Najčešći krivci za takvo stanje su stres, uticaj štetnih zračenja, hrana koja obiluje štetnim sastojcima, nekvalitetna voda i vazduh. Sigurno je da udruženi faktori rizika pre dovedu do oštećenja imunološkog sistema, a samim tim i do razvoja bolesti. Savremeni uslovi života su nametnuli veliki broj štetnih uticaja po zdravlje. Zdrav čovek o tome retko kada razmišlja, tako da nije redak slučaj da se “odjednom” ili “bez ikakvog razloga” pojavi bolest. To sigurno nije tačno, jer u nastanku svake bolesti postoji razlog koji nije blagovremeno otkriven i koji organizam nije uspeo da prevaziđe. Sve dok život traje isceliteljski sistem u organizmu postoji, svakako u nedovoljno funkcionalnom stanju ali ono što je bitno je, da je njega moguće popraviti i čak dovesti do potpune aktivnosti.\nUkoliko do izlečenja dodje nakon karcinoma ili neke druge teške bolesti, tada govorimo o isceljenju, sa punim dokazom o funkcionisanju isceliteljskog sistema.IshranaU centru se služi isključivo zdrava hrana organskog porekla ili prirodno uzgajanog porekla, bez štetnih sastojaka. Svima je poznato koliko su danas namirnice zatrovane raznim hemikalijama. Da bi…VodaTri osnovna uslova za održanje života su voda, vazduh i hrana. Čovek bez hrane može da izdrži i nekoliko nedelja, a bez vode ni nekoliko dana. Bahat odnos čoveka prema prirodi doveo je do…Čajevi i dodaciČajevi su od davnina deo ljudske ishrane. Već su naši preci znali za njihova lekovita svojstva, koja savremena nauka danas potvrđuje svojim metodama. U radu Centra koriste se brojni čajevi, od…ZračenjeO uticaju negativnih zračenja na ljudsko zdravlje urađene su bezbrojne studije. Sada je već svima poznato da zračenja mogu biti geopatogena, tehnološka, zračenja oblika, zračenja materijala…Rad na sebiSavrena kultura je nametnula čoveku kult tela. Posledica toga je da se pod radom na sebi kod većine ljudi podrazumeva rad na fizičkom telu. Kako ovi napori ne daju željene rezultate, ljudi odlaze…EnergoterapijaEnergoterapija je zajednički naziv za razne tehnike iscjeljivanja putem univerzalne energije. Obuhvata tehnike kao što su Reiki, Rei-do-ki, Shamballa healing, terapiju dodirom, razne tehnike…Fizikalna terapijaFizikalna terapija koristi razne oblike fizičke energije(svetlost, zvuk, magnetizam, elektricitet, toplotnu energiju, mehaničku...) u cilju lečenja oboljenja, povreda i njihovih posledica. Pri…ZanimljivostiProgram mršavljenjaCentar zdravlja Izvor sprovodi program koji za cilj ima poboljšanje zdravlja, kroz pravilnu ishranu , čistu vodu , čist vazduh I fizičke aktivnosti. Program za rezultat ima smanjenje telesne…Početna stranaO nama...SmeštajKako doci do nasIzjave pacijenataKnjiga utisakaO zdravlju...IshranaVodaČajevi i dodaciZračenjeRad na sebiEnergoterapijaFizikalna terapijaZanimljivostiProgram mršavljenjaVikend naselje Morak 1


OČIŠĆENI I UREĐENI POTHODNICI U CENTRALNOM DIJELU VOGOŠĆE – Općina Vogošća\nOČIŠĆENI I UREĐENI POTHODNICI U CENTRALNOM DIJELU VOGOŠĆE\nSvakoga dana magistralnim putem M18 kroz centralni dio općine Vogošća prođe oko 25.000 vozila. S obzirom na veliki broj vozila koji saobraćaju najsigurniji način da pješaci pređu ovu cestu su pothodnici. U centralnom dijelu Vogošće postoje dva, u uluci Izeta Delića i na spoju ulica Tome Mendeša i Igmanske.\nU proteklom periodu Općinske službe za civilnu zaštitu i komunalne poslove izvršile su čišćenje ovih pothodnika, farbanje, uređenje i pročepljenje odvoda kako bi se oni doveli u punu funkciju i kako bi ih građani mogli nesmetano koristiti.\nVećina građana koristi ove pothodnike a iz nadležne općinske službe pozvali su i ostale da to čine i da ne izlažu opasnosti sebe i ostale učesnike u saobraćaju pretrčavanjem ulica na nepropisnim mjestima. Također su apelovali na sve da čuvaju ovu našu zajedničku infrastrukturu i da se svi zajedno trudimo da oni budu u ovakvom stanju – čisti i uredni.


Prijedlog dopune Zakona o visokom obrazovanju Zeničko- dobojskog kantona\nNa posljednjoj sjednici Skupštine ZDK, zastupnik Narodnog evropskog saveza Ramo Isak podnio je inicijativu za dopunu Zakona o visokom obrazovanju Zeničko- dobojskog kantona. Ovom dopunom predviđeno je da u situacijama stanja proglašenja prirodne nesreće, stanja pandemije ili epidemije, nastavniku i saradniku rokovi za izbor u naučna zvanja miruju i ne uračanavaju se u izborni period ukoliko je to za nastavnika ili saradnika povoljnije.\nOva dopuna zakona ima za cilj ublažavanje posljedica izazvanih pandemijom virusa COVID-19, odnosno sprječavanje mogućih prestanaka radnih odnosa u oblasti visokog obrazovanja. S obzirom na činjenicu da član 89. Zakona o visokom obrazovanju ZDK nije propisao da u situacijama uzrokovanim pandemijom miruju rokovi za izbor u naučna zvanja, nastavnici i saradnici su se našli u nezavidnom položaju, jer nisu u mogućnosti ispunjavati sve obaveze zbog okolnosti koje im se ne mogu staviti na teret. S tim u vezi, neophodno je izvršiti dopunu Zakona o visokom obrazovanju ZDK na način da se vrijeme prirodne nesreće, pandemije ili epidemije uračuna u vrijeme mirovanja prava za izbor u naučna zvanja kako bi se zaštitila prava nastavnika i saradnika, odnosno omogućilo njihovo napredovanje.\n-"Na ovaj način postiže se i harmonizacija sa ranije izvršenim izmjenama i dopunama Zakona o visokom obrazovanju ZDK iz 2020. godine koje su se odnosile na povoljnije uslove za studente za prelazak u narednu akademsku godinu, uslove izvođenja nastave u situacijama pandemije, epidemije ili vanrednog stanja, kao i na produženje roka za diplomiranje, magistriranje i doktoriranje studenata koji su studirali po starom sistemu obrazovanja. Takođe, ovim bi se omogućilo i nastavnicima i saradnicima prevazilaženje posljedica prozrokovanih pandemijom koronavirusa, a sve u cilju zaštite prava i jednakog tretmana svih. ", istaknuo je zastupnik Isak.


Niška televizija » Nema aflatoksina – kukuruz bezbedan za ishranu stoke (VIDEO)\nNema aflatoksina – kukuruz bezbedan za ishranu stoke (VIDEO)\nObjavljeno 17.03.2014. 13:41\nU Nišavskom okrugu nije utvrđeno prisustvo aflatkosina u kukuruzu, potvrdila je poslednjim analizama fitosanitarna inspekcija i Poljoprivredna služba u Nišu.\nKako su istakli, u protekla dva meseca analizirani su uzorci sa oko 40 velikih farmi na jugu zemlje i utvrđeno da aflatoskina nije bilo iznad dozvoljenih granica.\nOd analiziranih uzoraka prošlogodišnjeg roda kukuruza na proizvodnom području Nišavkosg okruga, ustanovljeno je da je ova ratarska kultura roda 2013. bezbedna za ishranu stoke, kaže Ivan Erić iz Poljoprivredne službe Niš.\nFitosanitarna inspekcija je od početka godine samo u dva uzorka kukuruza pronašla povišeni nivo aflatoksina zbog kojeg ova žitarica nije mogla da se koristi za ishranu ljudi i životinja, kaže Erić i dodaje da ti uzroci nisu sa područja Nišavskog, Pčinjskog, Jablaničkog, Pirotskog i Topločkog okruga.\nErić ističe da će u Nišavskom okrugu, zbog dobrih vremenskih uslova, setva kukuruza, na oko 40.000 hektara početi krajem marta -početkom aprila.\nSNS: Ubedljiva pobeda u Nišu (UPD)


Prema dnevnom redu Skupštine razmatralo seosam predloga odluka o uslovima i načinu odvajanja uz osnivanje novog Društva, nacrti odluka o odvajanju uz osnivanje novog Društva sa predlogom Statuta novog Društva, o smanjenju osnovnog kapitala po osnovu odvajanja uz osnivanje novog Društva, o emisiji akcija po osnovu odvajanja uz osnivanje novog Društva , o izboru Odbora direktora novog Društva, o imenovanju revizora, o izmjenama i dopunama statuta Hotelske grupe Budvanska rivijera.\nSjednici je prisustvovalo 11 akcionara i punomoćnika akcionara koji raspolažu sa 7.237.870 akcija, odnosno glasova (ili 89,24% od ukupnog broja akcija), a za predlog o izdvajanju i osnivanju novog Društva pozitivno se izjasnilo 99,97% akcionara.\nU skladu sa utvrđenim dnevnim redom današnje Skupštine akcionara, izabran je prvi saziv odbora direktora novog Preduzeća za koji su izabrani: Milan Vučinić, Petar Ivković, Vladimir Sekulić, Savo Jasnić i Slobodan Leković.\nNakon završenih zakonskih i administrativnih procedura oko registrovanja novog preduzeća, uskoro bi trebalo da počne sa radom novo Društvo pod nazivom Sveti Stefan hoteli a.d.\nHotelska grupa ”Budvanska rivijera”,


Jaredić: U uslovima pandemije moguće povećanje stope nasilja | Radio Kosovska Mitrovica\nJaredić: U uslovima pandemije moguće povećanje stope nasilja\n25. March, 2020 16:29 |\nPredsedavajuća SO Zvečan Biljana Jaredić upozorava sve nadležne Institucije, organizacije civilnog društva koje primarno deluju u oblasti borbe protiv porodičnog nasilja, međunarodne organizacije i sve ostale zainteresovane strane, da je u uslovima pandemije korona virusa i propisanih mera izolacije i ograničenog kretanja, moguće povećanje stope nasilja u porodici, naročito nad ženama i decom.\nJaredić kaže da nasilje u porodici čini svako ko primenom nasilja, pretnjom da će napasti na život ili telo, drskim ili bezobzirnim ponašanjem ugrožava spokojstvo, telesni integritet ili duševno stanje člana svoje porodice. To je ponašanje kojim član porodice ugrožava telesni integritet, duševno zdravlje ili spokojstvo drugog ili drugih članova porodice. Svako ima pravo na zaštitu od nasilja u porodici, u skladu sa zakonom.\n“Nasilnici ponekad koriste izolaciju kao taktiku za održavanje kontrole nad osobom koju zlostavljaju. Ova pandemija uzrokovala je probleme koji menjanju dinamiku, način i stil života, dnevne rutine i koji mogu izazvati nasilje u kući posebno u situacijama u kojima je partner izgubi radno mesto, otpuštanjem od strane poslodavca, kao i finansijskim naporima koje imaju porodice. Imajući u vidu da deci, koja su trpela ili i dalje trpe nasilje u porodici, škole na jedan način predstavljaju beg od realnosti, a pošto su sada obrazovne institucije zatvorene, povećana je mogućnost jačanja konflikta i agresije prema njima“, navodi Jaredić.\nOna upozorava sve zainteresovane strane koje deluju u oblasti borbe protiv porodičnog nasilja da je neophodno učiniti dostupnim deci i roditeljima sve informacije o servisima pomoći i podrške, naročito na digitalnim platformama, uključujući društvene mreže i ostale platforme poput Vibera , Vots Apa, imajući u vidu da sve institucije sistema rade prilagođeno u skladu sa situacijom na terenu i zbog toga se i usluge moraju prilagoditi i njima.\n“Takođe, apelujem na organizacije civilnog društva da uzmu veće učešće u organizaciji podrške Institucijama, van svojih projektnih aktivnosti i zamolim za veću koordinaciju između svih zainteresovanih strana, a sve u cilju da stanje u kojem se nalazimo ne dovede do povećanja stope nasilja u porodici. Isto tako, apelujem da se kreiraju mehanizmi za prijavljivanje koji odražavaju potrebe žrtava tokom ove situacije i naglašavam da se ima u vidu izrazito teška i delikatna situacija u kojoj su se našle višestruko ranjive kategorije žena, one koje žive na selu i u udaljenim naseljima, žene sa invaliditetom, izbegle i raseljene žene kao i žene starije od 65 godina”, ističe Jaredić.


Gizmodo / M.A.\nKako navodi "Njujork tajms", pozivajući se na "sadašnje i bivše zvaničnike" upoznate sa situacijom, sajber-komanda Pentagona iskoristila je nova ovlašćenja i nezavisnost, koji su joj dali Bela kuća i Kongres.\nList navodi da vlada nije saopštila kakve je konkretno korake preduzela, ali da je nacionalni savetnik za bezbednost Džon Bolton u utorak izjavio da SAD zauzimaju agresivniji ofanzivni stav u sajber-prostoru kako bi "stavile do znanja Rusiji i ostalima koji učestvuju u sajber-operacijama protiv nas: 'Platićete cenu za to'."\nFederalni istražni biro i Odeljenje za unutrašnju bezbednost (DHS) upozorili su prošle godine da ruski hakeri povezani s državom očigledno ispituju slabosti delova američke električne mreže. SAD su optužile rusku vladu i za mešanje u predsedničke izbore 2016, uključujući i hakovanje imejl sistema Demokratske partije i kampanju za širenje propagande i dezinformacija na društvenim mrežama.\nIzvori "Njujork tajmsa" tvrde da je SAD ubacila opasan malver u ruske sisteme kao upozorenje i kako bi stvorila mogućnost za osvetu u slučaju "velikog sukoba... između Vašingtona i Moskve".\nSajber-komanda Pentagona je izvršila i sajbernapade na "Internet Research Agency", rusku kompaniju koja je navono bila u središtu kampanje na društvenim mrežama 2016.\nDa li SAD u ovom trenutku mogu da isključe rusku električnu spada u domen tajnih informacija i verovatno će to biti nemoguće saznati sve dok se ne učini takav pokušaj, zaključuje "Njuork tajms".\nTramp je na društvenoj mreži "Tviter" negirao pisanje lista, a medije nazvao "korumpiranim" i ponovio optužbe da su novinari "neprijatelji naroda".\n- Verujete li u priču propalog "Njujork tajmsa", u kojoj se navodi da SAD pojačavaju sajber-napade na Rusiju? To je očigledan čin izdaje nekada odličnog lista, koji očajnički traga za pričom, bilo kakvom pričom, makar bila i loša za našu zemlju - napisao je Tramp.\nBonus video: Tramp u telefonskom razgovoru sa Putinom


Gradski štab za vanredne situacije dodjelio je Rodoljubu Draškoviću priznanje za pokazanu izuzetnu humanost, materijalnu, tehničku i drugu pomoć tokom pandemije korona virusa.\nPlaketu je u ime najvećeg hercegovačkog donatora i dobrotvora primila generalni direktor „Swisslion Trebinje“ Milica Mijanović.\nDrašković je na samom početku pandemije korona virusa, u aprilu prošle godine Bolnici Trebinje donirao klinički respirator, a potom i prijeko potrebni mobilni digitalni rendgen koji je ljekarima ove ustanove znatno olakšao dijagnostiku tokom pandemije.\nTakođe, Fondacija „Rodoljub Drašković“ je u najtežim mjesecima pandemije pomogla Hercegovce koji su slabijeg materijalnog statusa ili su izgubili posao. Swisslin je podijelio više od hiljadu paketa i nekoliko stotina poklon bonova za nezaposlene, socijalno ugrožene, demobilisane borce, zaposlene u koncernu….\nNa dodjeli priznanja istaknuto je da je Drašković svojom humanošću dao nemjerljiv doprinos u borbi protiv pandemije KOVIDA 19.\nZa poseban doprinos u borbi protiv korona virusa zahvaline su uručene i Domu zdravlja Trebinje i direktorici Branki Drašković, doktorici Radi Aleksić, doktoru Stanku Buhi, Bolnici Trebinje i značajnim donatorima.


Novi zakon od 1. OKTOBRA - Pod kojim uslovima imate pravo na besplatne advokatske usluge • Poportal\nOvo pravo imaju i pripadnici ranjivih grupa, bez obzira na finansijsko stanje:\ndeca o čijem se pravu, obavezi ili interesu odlučuje pred sudom ili drugim organom, žrtve nasilja u porodici, osobe koje traže azil, izbeglice, lica pod supsidijarnom zaštitom, interno raseljeni, osobe sa invaliditetom, oni koji ostvaruju zaštitu od torture i nečovečnog postupanja, ili trgovine ljudima.\nBesplatnu pravnu pomoć pružaće advokati i službe pravne pomoći u jedinicama lokalne samouprave.\nOsim njih, i udruženja mogu neposredno da pruže besplatnu pomoć u postupcima ostvarivanja prava na azil i zaštitu od diskriminacije.\nUdruženja koja se bave zaštitom ljudskih i manjinskih prava i sloboda mogu da pružaju besplatnu pomoć žrtvama porodičnog, partnerskog ili seksualnog nasilja, kao i u zaštiti prava LGBT osoba, Roma, dece, osoba sa invaliditetom.\nGrađanin kome je potrebna besplatna pravna pomoć prvo se obraća organu uprave u jedinici lokalne samouprave.\nOvlašćeni službenik razmatra njegov zahtev i, ako su ispunjeni uslovi, upućuje ga na registrovanog pružaoca besplatne pravne pomoći.\nOn se može i neposredno obratiti pružaocima pomoći ako mu je potrebna informacija, pomoć u popunjavanju formulara, ili pravni savet, što čini 80 odsto pravnih usluga.\nZakonom se uvodi kontrola kvaliteta i odgovornost za savesno i profesionalno pružanje besplatne pomoći.\nUvodi se i registar pružalaca, koji vodi Ministarstvo pravde, kao i obaveza opština i gradova da formiraju službe besplatne pravne pomoći.


Partnerstvom i interakcijama do radnih mjesta i zapošljavanja - Agencija za razvoj preduzeća Eda\nKrajem januara 2019. godine završava se projekat „Partnerstvo za konkurentnost i kvalitetna radna mjesta“, koji je započeo u junu 2017. godine. Projekat finansira Evropska unija, u okviru programa „Podrška lokalnim partnerstvima za zapošljavanje u BiH“ koji implementira Međunarodna organizacija rada. Projekat implementira Agencija za razvoj preduzeća Eda, u partnerstvu sa Opštinom Prnjavor, JU Zavod za zapošljavanje Republike Srpske, Zavod za zapošljavanje Republike Srpske – Biro za zapošljavanje Prnjavor, JU Centar srednjih škola “Ivo Andrić” Prnjavor, preduzeća Trivas d.o.o. (mesna idustrija) Topling d.o.o. (metaloprerađivačka industrija). Projekat je implementiran na području opštine Prnjavor.\nAktivnosti na usklađivanju ponude i tražnje na tržištu rada su kontinuirane i provide se i prilagođavaju potrebama u dužem vremenskom periodu kako bi pokazale konkretne rezultate. Međutim, velikim zalaganjem svih partnera i učesnika u realizaciji projekta, postignuti su rezultati koji prevazilaze definisane indikatore projekta i koji pružaju polaznu osnovu za nastavak rada na pobošljanju uslova na tržištu rada Prnjavora.\nBitno je napomenuti da realizacija ovih aktivnosti neće prestati sa završetkom projekta i da su kroz projekat uspostavljene osnove strukture koje obezbjeđuju održivost i kontinuiranu interakciju aktera na tržištu rada.\nSavjet za zapošljavanje opštine Prnjavor, koji predstavlja mehanizam usklađivanja ponude i tražnje na tržištu rada, formalno je uspostavljen u aprilu 2018. Savjet je uspostavljen kao stalna radna grupa u okviru Privrednog savjeta opštine, koji je restrukturiran i formalizovan u septembru 2017. godine. Pored toga, Savjet je funkcionalan od novembra 2017. godine kao operativno tijelo zaduženo za izradu Akcionog plana zapošljavanja za period 2018-2020. godina i aktivnosti koje se odnose na usklađivanje ponude i tražnje na tržištu rada opštine. Savjet za zapošljavanje koristi kapacitete Privrednog savjeta u pogledu savjetovanja, informisanja, definisanje aktivnosti i donošenja odluka u vezi sa tržištem rada opštine.\nTokom realizacije projekta, Savjet je imao veoma važnu ulogu u definisanju i realizaciji svih odluka i aktivnosti u vezi sa tržištem rada Prnjavora. Članovi Savjeta su Opština Prnjavor, Srednja škola, preduzeća, dok funkciju sekretarijata obavlja Biro za zapošljavanje Prnjavor.\nSastanak Savjeta za zapošljavanje\nUz aktivno učešće predstavnika Savjeta za zapošljavanje i Privrednog savjeta, izrađen je Akcioni plan zapošljavanja opštine Prnjavor za period 2018-2020. godina koji je u procesu realizacije. Akcioni plan obuhvata sveobuhvatnu analizu privrede i tržišta rada Prnjavora i razrađene ciljeve koji se odnose na povećanu zaposlenost i zapošljivost nezaposlenih, te izgrađene kapacitete institucija podrške za zapošljavanje. Planom je definisano 17 mjera zapošljavanja, od kojih je u 2018. godini 10 već realizovano ili bilo u procesu realizacije.\nRadna struktura Akcionog plana zapošljavanja\nTokom realizacije projekta, preduzeća su istakla kapacitete i zainteresovanost maturanata i mogućnosti za njihovu dodatnu obuku i zapošljavanje. S tim u vezi, radili smo na poboljšanju kapaciteta srednje škole za izvođenje praktične nastave i obuku odraslih. Nabavljeni su CNC simulatori za radna mjesta struganje i glodanje, nastavnici su obučeni za izvođenje praktične nastave usklađeno sa nabavljenim CNC simulatorima i potrebama preduzeća. Takođe, kroz funkcionisanje savjeta, uspostavljena je stalna saradnja srednje škole, biroa za zapošljavanje i preduzeća za izvođenje praktične nastave i obuka u preduzećima. Urađena je anketa maturanata koja je pokazalo interesovanje maturanata za učešće u obukama koje su organizuju u okviru projekta ali i njihovu zainteresovanost za rad u industriji.\nNabavljeni CNC simulatori u Centra srednjih škola „Ivo Andrić“\nObuke za aktivno traženje posla prošlo je 45 nezaposlenih osoba (71% žena), od kojih je 22 zaposleno. S obzirom na manju zainteresovanost nezaposlenih osoba za prisustvo na obukama za aktivno traženje posla, ove obuke su, u saradnji sa Savjetom za zapošljavanje, usmjerene na maturante srednjih škola generacije 2017/18. Maturanti, koji su u junu 2018. godine postali aktivni učesnici na tržištu rada su pokazali veliku zainteresovanost za učešće u obukama koju je pohađao 191 maturant. Najveće interesovanje polaznika obuke za aktivno traženje posla je bilo vezano sa simulaciju intervjua za posao. Većina polaznika obuke nije imala priliku da učestvuje u intervjuu za posao i većina ih je zazirala čak i od simulacije takve vrste intervjua. Međutim, nakon prilike da učestvuju u simuliranom razgovoru za posao, polaznici su pokazali najveće zadovoljstvo upravo ovim dijelom obuke!\nSimuliranje intervjua za posao sa maturantima\nU okviru intenzivne saradnje sa partnerima u realizaciji projekta (preduzećima sa područja opštine ali i nezaposlenih osoba), definisane su i organizovane obuke za rad u industriji. Kroz organizaciju obuka za rad u industriji za nezaposlene osobe unapređena je njihova zapošljivost, tako da je od 85 nezaposlenih osoba koji su prošli kroz obuku za rad u industriji, čak 62 zaposleno neposredno nakon realizovane obuke!\nObuke nezaposlenih za rad u industriji su provođene na osnovu izraženih potreba preduzeća sa područja opštine, tako da su na taj način obučeni: šivači, krojači, radnici u proizvodnji konditorskih proizvoda i sira, komercijalisti, zavarivači, CNC operateri i dr. Obuke su se provodile u preduzećima (KLM d.o.o., Trivas d.o.o., Rizba d.o.o., Kruna d.o.o., Topling d.o.o., …), koja su uglavnom i zapošljavala obučene polaznike obuke, ali i na Mašinskom fakultetu Banja Luka, gdje su obučavani CNC operateri i zavarivači za MIG MAG postupak. Treneri i preduzeća su veoma zadovoljni stepenom postignutog znanja polaznika obuke, ali i njihovom motivisanošću za učešćem na obukama.\nDetalj sa obuke za zavarivače, Mašinski fakultet (video)\nDetalji sa obuka za CNC operatere, Mašinski fakultet\nRadili smo i na promociji zanimanja u industriji za školarce i nezaposlene osobe. U okviru promocije industrijskih zanimanja završnim razredima osnovnih škola, prikazan je spot koji govori o dilemama u vezi sa izborom srednje škole, a odigran je i kratki skeč na temu izbora srednje škole . Promocija rada u industriji je takođe organizovana i za maturante srednjih škola u okviru obuka za aktivno traženje posla.\nSkeč – odabir srednje škole (video)\nIako je veći dio preduzeća u vlasništvu muškaraca i iako se smatra da preduzeća, posebno industrijska, vode muškarci, u praksi se pokazuje da u značajnom broju preduzeća žene obavljaju i vode ključne poslove kao što su upravljanje finansijama, organizacija proizvodnje i komunikacija sa klijentima. U nastojanju da predstavimo inspirativne i zanimljive detalje o nekoliko uspješnih žena sa kojima, na našu sreću i zadovoljstvo, uspješno sarađujemo, pripremljena je publikacija „Uspješne žene prnjavorske privrede“, u kojoj su predstavljene kratke, motivirajuće priče o njihovom radu i uspjesima.\nStalna interakcija aktera na tržištu rada u Prnjavoru doprinosi razumijevanju obrazaca ponašanja ključnih aktera: preduzeća (tražnja radne snage), nezaposlenih lica (ponuda radne snage), Biroa za zapošljavanje (nezaposlena lica, preduzeća), srednje škole (učenici, preduzeća) i opštine (donošenje odluka i politika, preduzeća).\nStalno prikupljanje informacija i priča svih aktera u velikoj mjeri olakšava i unapređuje proces definisanja i realizacije projektnih aktivnosti. Tokom realizacije projekta, gotovo sve aktivnosti su zahtijevale prilagođavanje u skladu sa informacijama koje smo dobijali od ključnih aktera.\nOd problema zapošljavanja velikog broja nezaposlenih lica u Prnjavoru, od kojeg smo započeli projekat, došli smo do niza dodatnih pitanja: nedostatak kvalifikovane radne snage, provođenje obuka i zapošljavanje radi sticanja iskustva i odlaska u inostranstvo, upravljanja ljudskim resursima u preduzećima, teškoće sa kojima se susreće škola na poboljšaju kapaciteta za izvođenje praktične nastave, razdvajanje nezaposlenih lica na aktivna i pasivna (niti su svi aktivni aktivni, niti su svi pasivni zaista pasivni tražioci posla), neiskorišteni potencijali maturanata i dr. Otvaranje ovih, ali i ostalih pitanja, je potvrdilo potrebu za daljim interakcijama i radom na poboljšanju uslova poslovanja ali i uslova rada zaposlenih.\nPlanirani rezultati projekta Ostvareni rezultati projekta\no Indikator 1: Realizovano najmanje 10 aktivnih mjera za zapošljavanje koje je definisano Savjet za zapošljavanje o Definisano je 17 aktivnih mjera zapošljavanja u Akcionom planu zapošljavanja opštine Prnjavor, od kojih je 10 realizovano u 2018. godini.\no Indikator 2: Zaposleno najmanje 50 nezaposlenih osoba registrovanih u Birou za zapošljavanje Prnjavor (od čega 20 mladih do 30 godina); o Zaposleno je najmanje 62 nezaposlenih osoba registrovanih u Biro za zapošljavanje Prnjavor (od čega 20 mladih do 30 godina).\no Indikator 3: Unaprijeđena zapošljivost najmanje 150 nezaposlenih osoba sticanjem novih vještina za aktivno traženje posla, od kojih 75 sticanjem novih znanja i praktičnih vještina za rad u industriji. o Unapređena je zapošljivost 45 nezaposlenih osoba i 191 maturanta srednje škole za aktivno traženje posla, dok su 82 nezaposlene osobe stekle nova znanja i praktične vještine za rad u industriji.\nUspostavljen održiv i funkcionalan Savjet za zapošljavanje opštine Prnjavor Uspostavljen je održiv i funkcionalan Savjet za zapošljavanje opštine Prnjavor sa Biroom za zapošljavanje kao sekretarijatom\nPrestrukturiran i formalizovan Privredni savjet opštine Prnjavor Prestrukturiran je i formalizovan Privredni savjet opštine Prnjavor\nIzrađen Akcioni plan zapošljavanja opštine Prnjavor Izrađen je Akcioni plan zapošljavanja opštine Prnjavor za period 2018-2020. godina\nPoboljšani kapaciteti srednje škole za izvođenje praktične nastave i obrazovanje odraskih Opremljeni su kabineti za izvođenje praktične nastave (nabavljeni su CNC simulatori), nastavnici su obučeni za korištenje CNC simulatora u nastavi i CNC simulatori su uključeni u izvođenje programa praktične nastave što je usklađeno sa potrebama preduzeća. Započet je proces akreditacije izvođenja obuke za odrasle u srednjoj školi za zanimanje CNC operater.\nUspostavljena stalna saradnja srednje škole, Biroa za zapošljavanje i preduzeća za izvođenje praktične nastave i obuka u preduzećima, Kroz fukcionisanje Savjeta za zapošljavanje i Privrednog savjeta uspostavljena je stalna saradnja srednje škole, Biroa za zapošljavanje i preduzeća za izvođenje praktične nastave i obuka u preduzećima,\nUnapređena zapošljivost nezaposlenih sticanjem novih vještina za aktivno traženje posla i znanja i praktične vještine za rad u industriji. Unapređena je zapošljivost 45 nezaposlenih osoba i 191 maturanta srednje škole za aktivno traženje posla, dok su 82 nezaposlene osobe stekle nova znanja i praktične vještine za rad u industriji.\nPromovisana zanimanja u industriji i povećan broj djece koja upisuju industrijske smjerove U okviru promocije industrijskih zanimanja završnim razredima osnovnih škola, izrađen je skeč koji govori o dilemama u vezi sa izborom srednje škole.\nU okviru obuka za aktivno traženje posla za maturante urađena promocija rada u industriji. Izrađena je publikacija „Uspješne žene prnjavorske privrede“, gdje smo predstavili motivirajuće priče žena koje uspješno rade u privredi Prnjavora.


Salon automobila postaje Festival automobila u Parizu - Auto Republika\nJuče su najpre francuski a potom i ostali mediji izvestili o tome kako je potvrđeno otkazivanje, za jesen planiranog Salona automobila u Parizu. Međutim, to što salon, doživljen u tradicionalnom smislu neće biti održan, ne znači da jesenjih događaja koji slave automobile u prestonici Francuske neće ni biti.\nOrganizatori manifestacije su napisali u saopštenju za javnost sledeće: „U svetlu nezapamćene zdravstvene krize u kojoj je u ozbiljnoj meri postradao i sektor automobilske industrije, prinuđeni smo da objavimo da nećemo biti u prilici da održimo Salon automobila u Parizu u formi na kakvu ste navikli prethodnih decenija, odnosno u kompleksu Versajske luke (Porte de Versailles)“.\nDakle, sasvim je jasno da izložbe automobila, one u kojoj posetioci mogu da prošetaju kroz hale i pogledaju izložene serijske modele i koncepte, neće ni biti. Ali, organizatori imaju nameru da upriliče niz paralelnih događaja.\nPočetna ideja je bila da se osmisli veliki automobilski festival koji bi bio organizovan na četiri kraja Pariza. Kako stvari sada stoje, nije upitno održavanje događaja posvećenih novim konceptima mobilnosti a koji su nazvani Movin’On (Idemo) i Smart City (Pametan grad), a planira se i organizacija drugih vangradskih skupova.\nTakozvani drugi događaji koji će biti održani van grada, odnose se na planirane test centre i demonstracione centre koji će biti postavljeni mimo sajamskih hala.\n„Trenutno istražujemo sva alternativna rešenja koja bi mogla ublažiti odluku o otkazivanju tradicionalnog sajma, i to činimo u bliskom kontaktu s našim glavnim partnerima. Ponovno uspostavljanje koncepta Salona automobila u Parizu, koji će verovatno poprimiti festivalski karakter koji slavi inovativne koncepte mobilnosti, nudi nove prilike. Ništa neće biti kao što je nekada bilo i ova kriza nas mora učiniti agilnijim, kreativnijim i inovativnijim nego što smo ikada bili,“ stoji još u saopštenju za javnost.\nUkoliko se malo poigrate opcijom pretraga na našem portalu, podsetićete se da su brojni saloni automobila koji su bili na kalendaru najznačajnijih ovogodišnjih događaja otkazani ili pak samo odloženi. Za sada deluje da je jedino pariski šou iskoristio priliku da „nanovo izmisli tradicionalni sajam“, dok su ostali, kao što rekosmo, ili otkazivali ili odlagali održavanja konvencionalnih skupova.\ntags: Festival automobila u Prizu Movin'On Otkazan Salon automobila u Parizu Salon automobila u Parizu 2020 Smart City\nprevious Toyotine fabrike u Evropi ostaju zatvorene do 20. aprila\nnext Svi zatvaraju fabrike a u Kazahstanu se otvara proizvodnja Chevroleta\nBolji je tradicionalni sajam, al daj šta daš. Ovako će samo prošetati Pekija sa kraja na kraj Pariza i šire 😀\nVW, Daimler, Ford i BMW zajednički rade na Ionity projektu\n04/11/2017 - 11:12


Široki je tražio od Fudbalskog saveza BIH da hitno odloži utakmicu jer je korona ušla u ekipu, ali je zahtjev odbijen\nFudbalski klub Široki brijeg je objavio na zvaničnim stranicama da je čak 18 igrača zaraženo koronavirusom.\nIspostavilo se da je nekoliko zaraženih igralo derbi meč protiv Sarajeva prethodnog vikenda u prvenstvu BiH, a koji je Široki brijeg izgubio sa 2:0.\nŠiroki je tražio od Fudbalskog saveza BIH da hitno odloži utakmicu jer je korona ušla u ekipu, ali je zahtjev odbijen.\nU ekipi je bilo samo 13 igrača, a kasnije se ispostavilo da su čak šestorica među njima pozitivna.\n"Uz onih 12 igrača koji su osećali simptome i koji su na vrijeme stavljeni u izolaciju, današnje testiranje potvrdilo je da je još jedan član stručnog štaba i čak šest igrača NK Široki Brijeg, koji su nastupali u derbiju 11. kola Premijer lige BIH protiv FK Sarajevo na Koševu, pozitivno na koronavirus", navodi se u saopštenju Širokog.\n"Plašili smo se ovakvog epiloga, a on nije pitanje samo NK Široki Brijeg, nego svih nas. U pitanju je zdravlje i zaštita života, kako naših igrača, tako i suparničkih, sudija i svih ostalih koji učestvuju u organizaciji utakmica", navode iz kluba i dodaju:\n"NK Široki trenutno ima samo šest igrača iz seniorske ekipe na raspolaganju za treninge i utakmice koje slede. Zvanično ćemo zahtijevati da se naredni mečevi odlože, u nadi da će nadležni napokon 'progledati' – u interesu fudbala i zdravlja igrača. Moramo ozbiljno pristupiti ovom problemu i vidjeti kuda nas sve ovo vodi. Danas NK Široki, a sjutra možda već neko drugi".\nNK Široki brijegFK SarajevoBiHKoronavirus